
PALAESTRA LATINA 

LITTERARUM LATINARUM COMMENTARII 


ANN. XXVIII (FA3C. II) - N. 162 M. Junio A. MCMLVI1I 


De unica omnium Latinorum substantivorum 

adjectivorumque declinatione 

(Prima puerilis institutio) 


Utinam ne nimis mihi confidere videar si in scholis puerorum posthac 
una eademque declinatione substantiva et adjectiva nomina declinari posse 
defendam, utpote quae unam eamdemque originem traxerint. Tantum abest 
enim ut rem, de qua scripturus sum, totam esse novam singularemque dicam, 
quin etiam ad recentiorum grammaticorum de Latini sermonis processu doc¬ 
trinam referendam esse profitear, in qua ratio viaque nostra innititur. Atta¬ 
men nemo, quod sciam, ad id temporis ex Athenaeis in puerorum ludos 
doctrinam illam deferre ausus est, in artis formam ante redactam. Nec juvat, 
uti plerumque fit, passim ponere in libris ad tirones instituendos excusis 
inventa quae ex grammatica «historica» appellata, profecta sunt. Subsint ea 
potius nova fermenta nominibus in varios immutandis casus et omnia faci¬ 
liora fient et oh mirum! exceptiones nebulaeque elabentur. Jam illa omitten¬ 
da est translaticia et commenticia ratio, quae ab Aelio Donato profecta, tot 
labentibus annis, doctissimorum grammaticorum opera in dies amplior 
difficiliorque facta est, ita ut, nihil certi nihilque ultima cognitione dijudicati 
in nominum declinatione discipulis esse videatur. Quare id omnibus viribus 
assequi contendimus, ut unam declinationem praeberemus eis ad omnia 
simul declinanda substantiva nec non adjectiva nomina. 

Quam rem facile perficiet quilibet puer ingenio promptus, dummodo: 

I: vera et primigenia verborum themata, per se deducere queat; 

II: novas praeterea terminationes didicerit, per quas omnia verba in casus im¬ 
mutare possit. 

DESCRIPTIO THEMATUM 

I: Themata in -a-: talia sunt consideranda themata, quae per -a aut per 
' ae ' s * pluralia tantum, in casu nominativo singulari finiuntur: «advena, baca, 
cunae, lupa, viola, zona (advena-, baca-, cuna-, lupa-, viola-, zona-»). Mascu 
lina aut feminina sunt. 

II: Themata in -o-: talia sunt habenda nomina in -us, quorum pleraque 
sunt masculina, pauca vero neutralia («virus, vulgus, pelagus»), haud multa 
feminina (arborum plerumque vocabula, insularum et insuper haec: «alvus, 
colus, humus, vannus») et neutralia nomina in -um. Adde insuper nomina 
in -er et -ir, masculini generis omnia («calamus, gallus, medicus, reus, ser¬ 
vus, vitulus, bellum, monumentum, ager, aper, cancer, liber, socer, vir»), 
quorum themata sunt: «calamo-, gallo-, medico-, reo-, servo-, vitulo-, bello-, 
monumento-, agro-, apro-, cancro-, libro-, socero-, viro-,» cet.) 1 . 

III: Themata in -e-: Talia sunt nomina per -es in casu recto finita, haud 
multa quidem, quae quintae declinationis vulgo dicuntur. Feminini generis 
sunt. Excipe «dies», quod utriusque generis est et «meridies», quod semper 
masculinum est nomen («acies, canities, mollities, rabies, segnities, spes: 
acie-, canitie-, mollitie-, rabie-, segnitie-, spe-»). 

IV: Themata in -i-: quorum in numerum sunt adnumeranda nomina, 
quae per is -es *al ■ar -e casu nominativo sing. finiuntur, ut «amnis, ensis, 
hostis, securis, clades, valles, vulpes, animal, puteal, galear, conclave, mare, 
rete», cet. («amni-, ensi-, hosti-, securi-, cladi-, valli-, vulp-, animali-, pu¬ 
teali-, galeari-, conclavi-, mari-, reti-,» cet.). Haec praeterea aut a principio 
aut talia facta sunt: «Arpinas, cujas, nostras, Larinas, Ferentinas, Aquinas, 
Samnis, Quiris 2 , sors, caro, lens (-tis), glis, mens, glans, ars, gens, mors, 
pars, frons (-tis), lis, linter, urbs, nix, mens, imber, frons ( dis), arx, calx, 
dens, mas, as, mus, merx, vis, nox» 3 . 

V: Themata in -u: Casu nominativo aut - us , si masculina et feminina, 
• 0 autem, si neutralia, exeunt. Quartae declinationis vulgo appellantur: «ad¬ 
ventus, arcus, discessus, equitatus, impetus,, motus, usus, veru, cornu, genu 


1. Nomina in -er antiquitus ita exibant: ‘agros, ‘apros, ‘libros, 'soceros, ‘viros. 

2. Per syncopem talia facta sunt. Antiquitus: Arpinatis, cujatis, cet. 

3. .Frondis» (Serv.), .sortis» (Plaut.), .carnis» (Liv.), «lentis» (Prisc.), «gliris» (Car.), 
«glandis» (gloss.); hujusce temporis praeterea doctissimi viri Ernout, Meillet, Niedermann. 
Pisani, Magnien, ‘artis, ‘gentis, mortis, partis, falcis, frondis, litis, lintris, urbis, ninguis 
pro: «ars», «gens», «mors», «pars», «falx», «frons», «lis», «linter», «urbs», «nix» posuerunt. 
Credibile est veteres Latinos «imbris» quoque nominativo casu s. dixisse. Cfr. abi. s. «imbri» 
apud Cic. Virg. Hor, Lucr. et alios. Sunt denique habenda themata in -i, quod -i- casu gen. 
pl. recipiunt: «frons (fronti-), arx (arci-), calx (calci), dens (denti), mas (mari ), as (assi-), mus 
(muri-), merx (merci-), vis (viri-), nox (nocti). Revera eorum themata consonanti finiuntur. 

(front-, are-, calc-, dent-, mar-, ass-, mur-, mere-»). 

(th.: adventu-, arcu-, discessu-, equitatu-, impetu-, motu-, usu-, veru-, cornu-, 
genu-»). 

VI; Themata in -c- -g-: Omnia -x casu nominativo s. terminantur. Exci¬ 
pe «Allec* (-cis), quod scribitur quoque per x. Ex. gr.: «dux, grex, nux, 
frutex, opifex, nex, pax, rex, lex, frux, prex, index», cet.: (th.: «duc-, greg-, 
nuc-, frutic-, opific-, nec-, pac-, reg-, frug-, prec-, indic ). 

VII; Themata in -f- -d-: -d- vel -f- detracta per -as -es -is -us -os casu no¬ 
minativo exeunt. Ex. gr. «aestas, aetas, eques, dos, nepos, salus, tarmes, 
ubertas, varietas»; masculina aut feminina sunt. «Caput», «occiput», «sinci* 
put», neutralia sunt; (th.: «aestat-, aetat-, equit-, dot-, nepot-, salut-, tarmit-' 
ubertat-, varietat-,» cet.). 

VIII; Themata in -p- Omnia per -ps aut - bs nominativo casu s. ter¬ 
minantur. Ex. gr.; «Arabs, Cyclops, daps, helops, epops, forceps, manceps». 
Masculina aut feminina sunt. Desunt neutrius generis nomina; (th.: «Arab-, 
Cyclop-, dap-, helop-, epop-, forcip-, mancip-»). 

IX. Themata in -/: Per -I casu mominativo s. exeunt. Ex. gr.; «consul, 
sol, exui; (th. consul-, sol-, exui-*). 

X; Themata in -r; Per -ar, -er, - ur , -or, in casu recto s. finiuntur. Mascu¬ 
lina, feminina et neutralia sunt. Ex. gr.; «aer, aequor, ardor, eruor, fulgur, 
inventor, lar. tar, later, murmur, olor, pallor, pudor, putor, sapor, tumor, 
vapor, vigor», cet., «nectar, jubar», cet. (th.: «aer, aequor-, ardor-, eruor-, 
fulgur-, inventor-, lar-, farr-, later-, murmur-, olor-, pallor-, pudor-, putor-, 
sapor-, tumor-, vapor-, vigor-*). Adde «jecur», «iter* et «femur», quorum 
themata sunt; «jecin- / jecor-, itiner-, femor- / femin-*). 

XI: Thema in -m: hiem-s. 

XII: Themata in -n: Casu nominativo s. per -o terminantur ut «regio, 
statio, libido»; plerumque feminina sunt, pauca vero masculina: «capo, cra¬ 
bro, bufo, sermo, cardo, homo, ordo»; neutralia sunt quae per - en in casu 
recto finiuntur: «agmen, examen, limen, velamen, inguen»; excipe «flamen» 
= «sacerdos», (th.: «region-, station-, libidin-, caupon-, crabron-, bufon-, 
sermon-, cardin-, homin-, ordin-, agmin-, examin-, limin-, velamin-, inguin-, 
flamin-*). 

Haec insuper themata in -n sunt: «sanguis (sanguin-), canis (can-), pa¬ 
nis (pan-), senex (sen-), juvenis (juven-). 

XIII: Themata in -s litteram cadentia bifariam dispertiri possunt: 

a) sunt in quibus -5 per rhotacismum mutatur in -r. Ex. gr.: «rus 
(rur-), crus (crur-), pus (pur-), genus (gener-), onus (oner-), scelus (sceler-), 
vulnus (vulner-), corpus (corpor-), nemus (nemor-), tergus (tergor ), tempus 
(tempor-), cinis (ciner-), flos (flor-), mos (mor-), ros (ror-), cucumis (cucu- 
mer-), pulvis (pulver-), vomis (vomer-), tellus (tellur-)*, cet. Masculini et 
feminini generis sunt; quae autem per - us terminantur, neutralia. Excipe 
«teli us», quod femininum est nomen; 

b) sunt autem in quibus -s non mutatur, geminatur interdum: «os 
(oss-), vas (vas-)». 

* 

* * 

Quae cum statuta sint themata, ponendae sunt terminationes, per quas 
in casus, genere inspecto, simul formari possint: 

Masculina et feminina neutralia nomina 


Nom. 

0* 

aut 

-S 

0* 

aut 

-m 

Gen. 

• 

-1 

aut 

-0)s 

• 

'1 

aut 

•(i)s 

Dat. 

• 

-1 



-i 



Acc. 

-m 

aut 

-(e)m 

o* 

aut 

-m 

Voc. 

0* 

aut 

-S 

o # 

aut 

-m 

Abi 

0* 

aut 

-e 

o* 

aut 

-e 

Nom. 

-i 

aut 

•(e)s 

•a 



Gen. 

-rum 

aut 

-um 

• rum 

aut 

-um 

Dat. 

-is 

aut 

(i)bus 

-is 

aut 

-(i)bus 

Acc. 

-s 

aut 

-(e)s 

•a 



Voc. 

-s 

aut 

-(e)s 

-a 



Abi. 

-is 

aut 

(i)bus 

-is 

aut 

-(i)bus 


* Thema = zero. 


DE DECLINATIONIS DOCTRINA 

I) De nominativo singulari 

Recipiunt -s sive masc. sive fem. nominum themata in: 

a) -o: «lupu-s (*lupo-s), rivu-s (*rivo-s), dominu-s (*domino-s), vannu-s 
(*vanno-s), socer(*socero's), cancer (*cancro-s), ager (*agro-s), vir (*viro-s)», 
cet.; 

b) -i: «civi-s, ravi-s, amussi-s, navi-s, colli-s, siti-s, tussi-s»; 

c) - e: «die-s, facie-s, canitie-s, spe-s, re-s, materie-s», cet.; 

d) -u: «fructu-s, arcu-s, artu-s, lacu-s, ortu-s, peditatu-s», cet.; 

e) - c: «dux (*duc-s), fax (Tac-s), nux fnuc-s), nex fnec-s)», cet.; 

f) - g: «rex (*reg-s), lex (*leg-s)», cet., 

g) -p: «helop-s, Cyclop-s, op-s», cet.; 

h) -t: «virtus (*virtut-s), aetas (*aetat-s), aestas ( aestat-s)»; 

i) -d: «laus (*laud-s), palus (*palud-s)», cet.; 

j) *m: «hiems». 

Recipiunt -m themata in *<7- neutrius generis. Ex. gr.: «bellu-m ( bello*m), 
donu-m (*dono-m), poculu-m (*poclo-m), stabulu-m (*stablo-m), collu-m 
(*collo-m)», 

Nullo egent inclinamento: 

a) themata in -a. Ex. gr.: «puella, rosa, casa, domina, zona», cet. 4 

b) themata in -u neutrius generis; ex. gr.: «cornu, veru, genu», cet.; 

c) themata his consonantibus finita (-/-, -r-, -n-, -s-). Ex.gr.: «consul, 
sol, rector, scriptor, actor, nomen, agmen, lien, attagen, vas, os», cet. 5 

II) De nominativo plurali: 

Recipiunt -i: a) themata in -a-, sed 4 mutatur in -e. Ex. gr.: «Rosa-e 
(*rosa-i), aula-e (*aula-i), zona-e (*zona-i), puella-e (*puella-i)», cet.; 

b) nominum masc. et fem. themata in - o -, quae vocalis elabitur. Ex. gr.: 
«domini (*domino-i), agri (*agro-i), soceri (*socero-i)», cet.; 

Recipiunt ~s: themata masculinorum femininorumque nominum in: 

~e: «die-s, re-s, spe-s», cet., quorum priora tantum pluralem numerum 
habent; 

-u: «fructu-s, strepitu-s, artu-s, quercu-s, specu-s, ortu-s», cet. 

Recipiunt -es: themata masc. et femin. nominum exeuntia in: 

-i- ex. gr.: cive-s, colle-s, valle-s, sede-s, hoste-s, cet. 6 ; 

-c- » : dac-es, nuc-es, fac-es, nec-es, artific-es; 

-g- » : reg-es, leg*es, greg-es, frug-es; 

-r- » : virtut-es, aetat-es, aestat-es; 

-d- » : laud-es, palud-es; 

-p- » : helop-es, Cyclop*es, op-es; 

-b- * : Arab-es; 

-/- * : consul-es, sol-es; 

-m- » : hiem-es; 

- n - » : imagin-es, station-es, iibidin-es, flamin-es; 

-r- » . rector-es, timor-es, amor-es, actor-es, cet.; 

Recipiunt-a-: a) themata neutrius generis quavis consonanti terminata. 
Ex gr.: «mell-a, nomin-a, agmin-a, gener-a, corpor-a, vas-a, capit-a», cet.; 

b) themata in -i- ejusdem generis. Ex. gr.: «animali-a, cubili-a, cervica- 
li-a, puteali-a, mari-a, reti-a», cet.; 

c) themata in «bell-a, ( bello-a)* 7 ; 

d) themata in -u-: «cornu*a, genu-a». 


4. Thematis -a- breviatur. 

5. Neutralia nomina In In casu recto - al , ~ar finita, -e terminabantur antiquitus (‘ani¬ 
male, 'cervicale, cet.). 

6. -i- thematis transit In -e-. Nonnulla Inveniuntur nomina casu nom. pl. 4s finita. 
Ex.gr. «hostis*, pro «hostes*, cet. 

7 Thematis -o- perit. 

III) De GENETIVO SINGULARI: 

Aut per -i- aut per -s- formatur, cui interdum praeponitur -i*. 

Recipiunt -i-: a) themata in • a *, quae tamen littera transit in • e . Ex. gr. 
«rosa-e (*rosa-i), advena-e (*advena-i), sica-e (*sica-i)»; 

b) themata in - o - cujuscumque generis, quae littera perit. Ex. gr.: «do¬ 
mini ( domino-i), populi (*populo-i), populi ('populo-i), lupi (lupo-i), agri 
( agro-i), viri ( viro-i), soceri (*socero-i), libri (*libro-i), apri (*apro-i)», cet. 

c) themata in -e-. Ex. gr.: «re-i, die-i, spe-i, materie-i», cet.; 

Recipiunt -s: a) themata in -i- cujuscumque generis. Ex. gr,: «colli-s, siti-s, 
hosti-s, morti-s, monti-s, fonti-s, lintri-s, vectigali-s, cubili-s, mari-s, reti-s, 
conclavi-s, animali-s, cervicali-s», cet.; 

b) themata in -u-. Ex. gr.: «lacu-s, arcu-s, artu-s, quercu-s, peditatu-s, 
equitatu-s; cornu-s*, cet. 

Recipiunt -is: a) themata hisce consonantibus terminata: 

-p- ex. gr.: op-is, dap-is, ap-is, helop-is, cet. 

•c* » : duc-is, fac-is, nec-is, nuc is: 

•g. > : reg-is, leg-is, frug-is; 

- 1 - » : suavitat-is, aetat-is, aestat-is; 

• d - » : laud-is, palud-is; 

•b- » : Arab-is; 

-/- » : sol-is, fell-is, mell-is, consul-is; 

-n- » : ordin -is, virgin-is, sta ion-is, agmin-is; 

-r- » : ror-is, tur-is, color-is, odor-is, mor-is; 

-s- » : vas-is, oss-is, cet. 

IV) De genetivo plurali: 

Aut per -rum aut -um hic declinatur casus. 

Recipiunt -rum: a) themata in -a-: «rosa-rum, puella-rum» 8 , cet.; 

b) themata in -o- cujuscumque generis. Ex. gr.: «lupo-rum, socero-rum, 
bello-rum, libro-rum, viro-rum» 9 , cet. 

c) themata in-e-: «die-rum, re-rum» 10 . 

Recipiunt-um: a) themata in -i- et -u-: «civi-um, classi-um, ponti-um, 
arti-um, morti-um, lacti-um, nivi-um, cladi-um, fructu-um, artu-um, cornu- 
•um»; 

b) themata quavis consonanti finita. Ex. gr.: «consul-um, nomin-um, 


8. «Drachma» et «amphora» per -um quoque declinata Invenimus. 

9. Item invenimus «virum» pro «virorum». 

10. Cetera hac vocali desinentia themata plurali numero carent. 

station-um, libidin-um, imagin-um, actor-um, helop-um, Arab-um, sen-um 
juven*um, patr-um, matrum, fratr-um, accipitr-um» u , cet. 

V) De dativo singulari: 

Recipiunt -i- omnia nomina sive vocali sive consonanti exeuntia. Ex. gr.: 
«Die-i, re-i, spe-i, facie-i, fructu-i; lacu-i, artu-i, sol-i, hiem-i, virgin-i, bofon-i, 
laud-i, duc-i, reg-i, corpor-i, ass-i, oss«i, vas-i», cet. Id tantum est animadver¬ 
tendum: -i- mutatur in -e- in thematibus in - a -: «rosa-e, lupa-e», cet.; perit in 
thematibus in - 0 -: «lupo, rivo, viro, libro», cet.; miscetur cum - i • thematum in 
-i-: «ravi, siti, tussi, buri, colli, classi, monti, fonti, morti, lintri, imbri», cet. 
—Nullo autem inclinamento egent themata neutralia in -u-: «cornu, veru», cet. 

VI) De dativo plurali: 

Recipiunt -is: a) themata in - a - quacum miscetur. Ex. gr.: «rosis (*rosa is), 
puellis (*puella-is)», cet. 12 ; 

b) themata in -o- cujuscumque generis, quacum miscetur: «lupo (*lupo- 
is), viris (*viro-is)», cet. 

Recipiunt - bus: a) themata in -e-: «die-bus, re-bus»; 

b) themata in -u-: «lacu-bus, artu-bus, quercu-bus, specu-bus, arcu¬ 
bus» 13 ; 

c) themata in -i-: «fonti*bus, monti-bus, civi-bus, ovili-bus, cubili-bus, 
animali-bus, calcari-bus» 14 . 

Recipiunt - ibus: themata in consonantem exeuntia: «consul-i-bus, calor-i- 
bus, scriptor-i-bus, juven-i-bus, $en*i-bus, fratr^i-bus, matr-i-bus, ordin-i-bus, 
imagin-i-bus, corpor-i-bus», cet. 

VII) De accusativo singulari: 

Per -m litteram hunc declinant casum masculina et feminina nomina, 
quorum themata finiuntur: 

a) - a -: viola-m, rosa-m, procella-m; 

b) -o-: lupu-m, viru-m, pueru-m, agru-m, libru-m 15 ; 

c) -e-: die-m, spe-m, materie-m; 

d) -w-: artu-m, fructu-m, peditatu-m; 


11. Quaedam sunt nomina quae modo per -um modo per 4um formantur: «ap-um/apL 
um, parent-um/parenti-um», cet. 

12. Discriminis causa invenimus quoque: «filia*bus, dea-bus, mula-bus», liberta-bus», cet. 

13. Cetera themata in hanc vocalem cum -i- commutant, tamquam si themata in -i 
sint: «fructi-bus, portici-bus, corni-bus», cet. «Portibus» et «portubus» Invenimus. 

14. Sus «subus» d casu declinatur. Ejus thema: su, 

15. -o* thematis transit in -u-. 

Quae in consonantem exeunt, eodemque genere sunt, recipiunt -em 16 : 

a) -c-: nec-em, radic-em, faec-em; 

b) -g leg-em, reg-em, greg-em; 

c) -t-: nepot-em, salut-em, equit-em, libertat-em; 

d) -d-: merced-em, obsid-em, ped-em, hered-em, laud-em; 

e) -p-: torcip-em, op-em, stip-em; 

f) -b-: Arab-em 17 ; 

g) sol-em, sal-em, consul-em, praesul em; 

h) - r ciner-em, mor-ern, pulver-eni, vener-em, tellur-em; 

i) •m hiem-em; 

l) -n-: splen-em. oscin-em, pectin-em, cornicin-em. 

Themata in -i- quoque -m recipiunt; thematis in hisce tantum nomini¬ 
bus non mutatur: «amussi-s, acc.: amussi-m 18 , buri-s: buri-m, cucumis: cucu- 
mi-m, ravi-s: ravi-m, vi-s: vi-m, siti-s: siti-m, tussi-s: tussi-m, febri-s: febri-m, 
resti-s: resti-m, pelvi-s: pelvi-m, turri-s: turri-m, cummis: cummi-m, Ibi-s: 
Ibi -m, cannabi-s: cannabim, Api-s. Api-m, Neapoli s: Neapoli-m, Tiberi-s: 
Tiberi-m, Scaldi-s: Scaldi-m, Tamesi-s: Tamesi-m, Ara-r: Arari-m, Liger: 
Ligeri-m 19 , Carali-s: Carali-m» 20 . 

Cetera autem themata in i- hanc vocalem per analogiam immutaverunt 
in -e-: ex. gr. «colle-m, amne-m, orbe-m, cive-m, classe-m, sede-m, angue-m, 
clave-m», cet. 

VIII) De accusativo plurali: 

Augentur -s cujusque ordinis masculina et feminina themata. Hoc tamen 
animadvertendum est, -e vocalem ante -s consuevisse praeponi thematibus 
consonanti finitis eadem ratione atque accusativum sing. formandum docui¬ 
mus. Ex. gr.: 

Themata in -a- -e- - o - «rosa-s, lupo-s, fructu-s», cet. 

Themata in •c - -g- -t- - d■ -p• -b- -l- -r- - s• ■m «duc-es, virtut-es, laud-es, for- 
cip-es, Arab-es, sol*es, auctor-es, hiem-es», cet. 

Themata in -i- quoque -i- mutant in -e: «cive-s, colle-s, amne-s, classe-s» 21 

Neutralia nomina -a- sine discrimine recipiunt. Ex. gr.: «Bella ( bello-a), 
mari-a, anirnali-a, corpor-a, crur-a, capit-a, agmin-a, flamin-a (venti flatus), 
cornu-a», cet. 


16. Antiquitus: m. 

O 

17. Vulgo Graece «Araba*. 

18. «Amussim* adverbii officio fungitur «Ad amussim*. 

19. Antiquitus: # Araris, et ‘Ligeris. 

20. Invenimus tamen aliquot nomina modo per -im modo per -em casu acc. sing. declinata 
(«securim et securem, puppim et puppem, febrim et febrem, restim et restem»), quae res sciii- 
cet nos docet pleraque themata in -i- morem secuta e9se nominum quae consonanti finiuntur. 

21. Invenimus tamen per -is aliquot nomina declinata. Ex. gr. «hostis, partis*, cet. 



De unica omnium Latinorum substantivorum declinatione 


329 


IX) De vocativo singulari: 

Cum vocandi casus sit, neque ulla necessitudine cum ceteris jungatur 
casibus, nullo inclinamento eget. Quare aut nominativus aut themata ipsa 
pro vocativo ponuntur. Ex. gr.: «rosa, lupe (*lupo-) 22 , ager (agros=agrs= 
agr=ager), vir (*viros=virs=virr=vir), civis, fructu-s, die-s, cornu, sol, 
consul, dux, suavitas, palus, ros, inventor, hiems, agmen, ulcus, cervical, 
mare», cet . 2i . 

X) De vocativo plurali: 

Eadem de causa quam supra diximus nulla egent terminatione themata 
nominum in casu vocativo pl. formando. Idem semper enim est ac nomina¬ 
tivus pl. 

XI) De ablativo singulari: 

Ad h unc formandum casum nulla egent terminatione in -a-o-u-e- et neu¬ 
tralia casu nominativo sing. exeuntia in -a/ -ar et -e, thematis vocali producta. 
Ex. gr.: «puella, lupo, viro, socero, lacu, spe, cervicali, galeari, cubili». Adde 
nomina quae casu accusativo sing. exeunt in -im («amussi, buri, ravi, siti, 
tussi, vi, febri, resti, pelvi, turri, cummi, Ibi, cannabi, Api, Carali, Neapoli, 
Tamesi, Scaldi, Ligeri, Arari»). 

XII) De ablativo plurali: 

Eaedem sunt observandae leges ac dativo plurali formando. 


DE ADJECTIVIS 


In casu recto adjectiva ita finiuntur: 


per -us -a 

9 -er -a 

9 -ur -a 

» -er -is 

» -is 

» -x -as 


-um 
•um 
-um 
-e 
-e 

-is -rs -ns -/ 


-ar -ps -bs -es 


•os -or -er -ur. 


22. Per apophoniam quae dicitur -o- in -e- transisse vulgo putatur. 

23. Quaedam sunt nomina propria quae per apocopem -e quoque thematis amittunt. «An- 
toniu-s, Gaju*s, Tulliu*s» ( cet. voc. s.: «Antoni, Gai, Tulli». Excipe Darius, voc, Darie. 

DESCRIPTIO THEMATUM 

Ia describeadis adjectivorum thematibus eadem utendum est nobis ra. 
tione qua substantiva nomina descripsimus, utpote quae cum iis semper 
jungantur genereque congruant. 

I) Themata in -a et -o- sunt habenda adjectiva finita per: 

■us -a -um (bon-us, -a, -um), cet., 

■er -a •um (piger, -a, -um), cet. 24 

-ur -a •um (camur, -a, -um et satur, -a, -um). 

II) Themata autem in -i- sunt quae casu nominativo sing. finiuntur per: 

■er -is -e (haec tantum: «acer, alacer, celer, celeber, puter, volucer, salu¬ 
ber, campester, equester, pedester, paluster, silvester, terrester*), his adde 
nomina mensium: «September, October, November, December» 25 ; 

•is- -e («dulcis, -e, suavis, -e, mitis, -e»), cet.; 

■x («audax, capax, centuplex, decemplex, dicax, edax, fallax, felix, ferox, 
ferax, illex, exlex, linguax, mendax, mordax, multiplex, perpugnax, pernox, 
quadruplex, quincuplex, rapax, sagax, seminex, septemplex, sequax, sexcu- 
plex, simplex, sternax, supplex, suspirax, sagax, tenax, trifaux, trilix, trux, 
velox, vivax, vorax»); 

■as (gen. -afis) («Arpinas, infernas, Frusinas, Ferentinas, Larinas, super¬ 
nas, Aletrinas») 26 ; 

■is (gen, -itis) («Quiris, Sammis), cet 26 ; 

-rs (gen. -tis / -dis) («concors, consors, discors, excors, exspes 27 , iners, 
semicors, socors, sollers, vecors»); 

■ns (gen. - ntis ) («amens, benevolens, demens, effrons, desipiens, diligens, 
elegans, evidens, impotens, impudens, inconstans, indecens, infans, infre¬ 
quens, infrons, ingens, insipiens, insolens, insons, intemperans, irriverens, 
multipotens, necopinans, repens, omnipotens, potens, perpoliens, praepol¬ 
lens, multipotens, petulans, prudens, pudens, punicans, sons, quadrupedans, 
recens, repens, Sagittipotens, salipotens, sapiens, semihians, suaveolens, 
tridens, velivolans» 28 ; 


24. Adjectiva quoque In -er et -ur antiquitus -os finiebantur haud aliter ac nomina subsan- 
tiva In -er exeuntia: «*p!gros = pigro = piger; "saturos — saturs — satur», cet. 

25. Haec adjectiva antiquitus per -is terminabantur In casu nominativo sing. masc. 
(.acris = acrs = acer, "Octobris = Octobrs = Octobr = October»). 

26. Ollm: «"Arpinatis = Arpinats = Arpinas, "Samnitis = Samnits = Samnis». 

27. Casu nom. sing. tantum usurpatur. 

28. De Industria omisimus verborum participia In -ans, -ens, -iens, quae prout substanti¬ 
vorum aut adjectivorum officio funguntur alterutro declinantur more. 

•/ («vigil»), 

-ar («aequipar, compar, par, separ»). 

III) Themata in consonantem exeuntia ita dispertiri possunt: 

•ps (gen. -tis / -is): «anceps, biceps, centiceps, inops, particeps, peran¬ 
ceps, vesticeps); 

-bs (gen. -bis): caelebs; 

•es (gen. -fis / ~dis) aequipes, ales, bipes, caeles, Caeres, Cres, deses 29 , 
dives, flexipes, sespes, hebes, levipes, praedives, praepes, quadrupes, reses, 
segnipes, superstes, tardipes, teres; 

-/ (gen. •lis): 

•or (gen. -ris): bicolor, bicorpor, concolor, decolor, decor, discolor, imme- 
mor, insopor, memor, primor; 

•er (gen. -ris): bigener, perpauper, proceres-procer, pauper, uber; 

•ur (gen. -ris): cicur; 

•es (gen. -ris): impubes, pubes; 

•us (gen. -ris): vetus. 


DE ADJECTIVORUM DECLINATIONE 

I) Adjectiva in casu recto finita per: 

•us •a •um 
•er •a -um 
•ur -a -um 

more substantivorum in -o- et -a- declinantur, prout cum nominibus masculi¬ 
nis et neutralibus aut cum femininis ex ordine junguntur. 

II) Themata in -i-: iisdem declinantur inclinamentis ac substantiva in -i- 
exeuntia. Id tantum est animadvertendum, -i- thematum in -e- transire con¬ 
suevisse, in casu accusativo singulari, in nominativo et vocativo plurali, si 
cum nominibus masculinis aut femininis jungantur. Sin cum neutralibus 
sociantur nullum recipiunt inclinamentum in casibus rectis singularis nume¬ 
ri; -a semper nominativus, accusativus et vocativus plurales augentur. 

III) Themata consonanti littera finita 

Eadem declinantur ratione qua substantiva, quorum themata consonanti 
littera finiuntur. Nullo egent inclinamento in nominativo, accusativo et vo¬ 
cativo singulari, si cum nominibus neutris sociantur. Hisce iisdem casibus 
pluralis numeri semper -a recipiunt. 


29. Non videtur casu nom S 


umquam usurpatum esse. 

DE DOCENDI RATIONE DISCENDIQUE USU 

Nunc pauca de ratione dicam, qua in nominum adjectivorumque decli¬ 
natione tractanda magister utatur, quo facilius praeceptis imbuantur discipu¬ 
li, quae supra exposuimus: 

in primis substantivorum thematum divisionem quam supra diximus 
eos attentissime doceat in reque ita perseveret, ut sponte ac sine ulla dubita¬ 
tione themata nominum, quorum usus vulgaris communisque est, distinguere 
discipuli discant. 

Quam materiem si in promptu habeant, dubium non est quin expedite 
nomina declinent. 

Id cum magister assecutus fuerit, ne simul, de more, tctam casuum doc¬ 
trinam, sed binos, si lubet, hac ratione discendos iis apponat: duos antea 
nominativos, dein accusativos, inde vocativos, tum genetivos, ablativos de¬ 
nique et dativos et omnia ita digerat ordinetque ut inter utramque rem haud 
parum intersit temporis, quo multum diuque sive ex Latino sermone sive in 
Latinum elocutionibus locisque vertendis opportune selectis exerceantur 
adulescentuli. 

Haec eadem in studio adjectivorum est adhibenda via, quorum doctrina 
facillima intellectu erit, quippe quae per totidem fere themata ac substantiva 
sint dispertita eorumque declinationem, perspecto genere, sequantur. 

Quod siquis objecerit ad hanc institutionem opus esse profecto doctis 
ac peritissimis magistris, qui Latinitatem calleant, cum omnibus sine discri¬ 
mine doctoribus non possit accommodari, cumque omnes fere homines novi¬ 
tates horreant actaque collaudent... respondeam nihil hic praecipi invitis, 
nihil fieri non posse a volentibus. 

Eam tamen ab ipsa natura sua prodentem, eam prorsus futuri temporis 
grammaticen appellare ausim. 

Frusinone, in Italia, mense Augusto M.DCCCCLVIII 


Amadeus Pacitti, Prof. 



SUBSTANTIVORUM EXITUS 


Declinatio thematica sive per vocalem 
Masculini et feminini generis 


Declinatio athematica sive per consonantem 
Masculini et femenitii generis 


Deci, thematica - Declinatio athematica 
Neutrius generis nomina 

Annotatiunculae: — 1. c. H - s = x, 9 s = x. — 2. Pereunt -t- -d- ante -s, — 3. -i transit in -e. — 4. Thematis -o- perit. — 5. -i- transit in -e. — 6 . -i perit. — 7. Mis¬ 
cetur cum -i- thematis. — 9. Thematis -o- transit in -u-. — 10. Exceptis nominibus, quae -L- thematis servant, cetera in -e- mutant. — 11. Exceptis nominibus, quae - i - thematis 
servant, cetera per analogiam mutant in -e-. — 12. -i- thematis semper transit in - e -. — 13. - o - thematis perit. — 14. -is longa est syllaba, quippe quae ex -a is et -o + is profi¬ 
ciscatur. — 15. 'U- thematis plerumque transit in -i-. — 16. -u- thematis pl. transit in -i-. — 17. -O- thematis per apophoniam transit in -e-, — 18. Antiquitus; m. — 19. Nomina 

O 

in -al et -ar per apocopen talia facta sunt cum e- perierit. 



























































































































































ADJECTIVORUM EXITUS 



Annotatiunculae: 1. -o- thematis transit In -u«. — 2, ' 0 - thematl9 perit. —3. -i transit In «e. thematis mutant ln -t-, quae littera substantivorum est (mlllt-em). — 14. Eadem de causa q ua 

—A. *i perit 5. - o - thematis per apophonlam mutatur In -e. —6. -a thematis breviatur. 7. antea diximus i- thematis transit In -e-. — 15. thematis in -e* mutatur; -s- autem invenitor 

-o- et -a» thematis producitur. — 8. -o- thematis perit. 9. -o- thcmatl9 miscetur cum -is = is. solum In adjectivis per -as, et -r5, ex. gr «Arpinas, Samnl 9 , expers* (gen. «Arpinati'», Sam* 

— 10. -a» thematis miscetur cum —11. Attamen adjectiva finita per -er (acer), -c perit nltls, expertl*s)*, quae nomina ollm Latini pronuntiabant In casu recto: «'Arpinatis, Samnitis, 

una cum -i' thematis (antiquitus enim dicebant *acris = aers — acer). — 12. -l-mlscetur cum expertis*. 

-i- thcmatl9 t. —13 In hoc casu, minime vero In casu abi. e., per anologlam adjectiva -i- 
















































































DEUS" ET "DII 



apud Marcum Tullium 


Ciceronem 


Cogimur confiteri, non esse plures deos, sed unum 
Deum principem (Cic. Vide infra loc. mem} 

i 


Cicero, cum saepe alias, tum maxime cum de Deo Deique natura ser¬ 
monem institueret, verbis semper est usus ad popularem modum sensumque 
accommodatis. Quod quidem ipsemet palam professus est, cum dixit: 
«Quoniam in populari ratione omnis nostra versatur oratio, populariter in¬ 
terdum loqui necesse est» l . Idque ne discreparet a vulgi opinione et loquen¬ 
di consuetudine neve in offensionem populi caderet. Porro, cum de rebus 
divinis ageret, ad communem intellegentiae vim atque notionem sua decreta 
effinxit, Deosque saepenumero vim quandam caelestem ac divinam, aut 
naturam cum diceret, Deum , omnino intellegere voluit. 

Igitur, apud illum: 

Deus et dii unum idemque notant, nimirum deum optimum maximum 

Itaque multis locis «Deus* et «Dii* promiscue ponit, cum idem fere 
semper significent. Ex quibus, ut res legentibus pateat, libet referre nonnuh 
los. Sunt autem hujus modi: 

«Est igitur, quoniam nihil est ratione melius eaque est in homine et in 
Deo, prima homini cum Deo rationis societas; inter quos autem ratio, inter 1 
eosdem etiam recta ratio communis est; quare cum sit lex, lege quoque 
consociati homines cum Diis putandi sumus* 2 . 

Nihil est ratione melius eaque est in homine talium vi, natura, ratione, 
potestate, mente, numine, sive quod est aliud verbum, quo planius signifi¬ 
cem, quod volo naturam omnem regi?... Nihil curare Deum nec sui nec 
alieni* 

3 . «...parent autem huic caelesti discriptioni mentique divinae et praepo¬ 
tenti Deo; ut jam universus hic mundus una civitas sit communis Deorum at¬ 
que hominum existimanda* 4 . 

«Ex ipsa hominum sollertia esse aliquam mentem , et eam quidem acriorem 
et divinam existimare debemus*. Et paucis rursus interjectis: «Et si ratione 


i 


1. De Leg. 1, 6, 19. — 2. De Leg. 1, 7, 23. — 3. Ibid. — 4. De Leg . 1, 7, 23. 

et sapientia nihil est melius, necesse est haec inesse in eo, quod optimum esse 
concedimus» 5 . 

«...animum esse ingeneratum a Deo. Nullum est animal, praeter homi¬ 
nem, quod habeat notitiam aliquam Dei... Nulla gens est, quae non, etiamsi 
ignoret qualem habere Deum deceat, tamen habendum sciat. Ex quo efficitur 
illud, ut is agnoscat qui, unde ortus sit, quasi recordetur et agnoscat. Jam 
vero, virtus eadem in homine ac Deo est» 6 . 

«...sit nulla gens, nullum genus hominum, quod non habeat sine doc¬ 
trina anticipationem quandam Deorum... Intellegi necesse est, esse Deos, 
quoniam insitas eorum, vel potius innatas cognitiones habemus. Placet illi 
Deos esse, quia necesse sit praestantem esse aliquam naturam qua nihil sit 
melius» 7 . 

«Homo generatus a summo Deo» 8 . •Animum ille procreator mundi 
Deus ex sua mente et divinitate genuit» 9 . «Donis impii ne placare audeant 
Deos; Platonem audiant, qui vetat dubitare, qua sit mente futurus Deus, cum 
vir nemo bonus ab improbo se donari velit» 10 . «Natura Deorum praepotens... 
nulli naturae alii oboediens Deus» 

Qui loci, uti vides, nihil habent discriminis, quod intercedat inter nu¬ 
merum singularem et pluralem. Facile autem augeri posse ejusmodi locorum 
numerum, non est quod moneam. Quem in finem, ne lectoribus taedio sim, 
tantum comparasse juvabit, quae inferius posita recensentur 12 . 

Et re quidem vera, cum orator Romanus sive de Deo sive de Diis loqui¬ 
tur, nihil aliud designare intendit, quam «aliquem effectorem vel moderato¬ 
rem mundi» 13 ; «perfectam aliquam atque absolutam rationem» 14 , «quam 
necesse est —cum in nobis sint consilium, ratio et prudentia—, haec ipsa 
habere majora» 15 . Nihil aliud, inquam, designare vult, quam «divinita¬ 
tem» 16 , «unde omnes animos delibatos» 17 , «decerptos» 18 , «haustos» 19 
habeamus. 

Ex Tullii namque sententia, Deus est omnium rerum auctor, conditor 
et rector. Nihil est in universo terrarum orbe, quod ab ipso, ut summo rerum 
opifice, non dimanare constet. Nulla res, nulla virtus in caelo ipso eminet, 
cujus auctorem Deum fateri non debeamus. Quin etiam, omnes rerum 
protectiones uni divinae potentiae referendae sunt; cujus quippe unius a 
voluntate, nutu et imperio omnia pendeant. Jam vero, nimius forem si ejus 


5. Vide De Nat. Deor. 2. 18, 22. — 6. De Leg. 1, 8, 24 25. — 7. De Nat. Deor. 1, 16, 43 
sqq. Tuse. 1, 13, 30.- — 8. De Leg. 1, 7, 22. — 9. Tim. 5. — 10. De Leg, 2, 16, 41. — 11. De 
Nat. Deor. 2, 30, 77. - 12. Acad. 1, 8; De Nat. Deor. 2, 30. 77; De Fin. 3, 19, 64; Tuse. 1, 49, 
118; De Sen. 12, 39; multis praeterea loci9 «Deu 9 * et «Dii» promiscue ponuntur; sic, exempli 
gratia, conferas De Nat. Deor. 1, 32, 91; 1, 38, 106; Tuse. 1, 36, 101, cet. — 13. Tuse. 1, 28, 70; 
De Nat. Deor. 1, 36, 100. — 14. De Nat. Deor. 2, 13, 34. — 15. Le Nat. Deor. 2, 31, 79. — 
16. De Div. 2, 11, 26. - 17. De Sen. 21, 78. - 18. Tuse. 5, 13, 38. - 19. De Div. 2, 11, 26. 

ipsius verbis omnia haec comprobare vellem. Sed tamen, ne cuidam haec a 
nobis gratuito affirmari videantur, quae Cicero multis in locis asseruit, nos 
in unum coacervare conabimur in hunc modum: 

«Est autem princeps Deus 20 , qui ab omni aeternitate fuit 21 , et summus 
rector 22 , sapientia perfectanulli naturae oboediens aur subjectus 24 , ipse 
Deflm genitor 25 , rex et pater hominum 26 , cujus unius numine omnes Dii 
reguntur 27 , et supremae legis jussis vita hominum obtemperat 28 ; qui cursus 
astrorum 29 , mutationes temporum rerumque vicissitudines conservat 30 , terras 
et maria contemplatur, hominum commoda vitasque tuetur 31 , qui nostrum 
animum ex sua divinitate delibavit 32 similem sui* 3 \ 

Alia omitto, quae tu ipse vide, si lubet. 

Verum enim vero —dices— haec attributa et proprietates Cicero Jovi 
aliquando rettulit, hoc pacto: «Qui potuisset assensu omnium dicere En¬ 
nius: Adspice hoc sublime candens, quem invocant omnes Jovem? Illum 
vero et Jovem, et dominatorem rerum, et omnia nutu regentem, et, ut idem 
Ennius, patrem divumque hominumque, et praesentem ac praepotentem 
Deum» 34 . Et alio loco, cum loquitur de Chrysippo: «... illius legis perpetuae 
et aeternae vim Jovem esse» 35 . Et alibi: «Jovem unum omnium Deorum et 
hominum regem esse; qui rex putatur unus in caelo, qui nutu, ut ait Home¬ 
rus, totum Olympum convertit 36 , cujus unius numine ut principes rerum 
publicarum censent omnes Deos regi 37 , sic etiam vel tyranni Jovis optimi 
nomine se malunt reges vocari» 38 . 

At nihil refert. Nam etiam his locis Cicero ad mentem populi suam 
accommodavit sententiam eique prorsus servivit. Et nemo ignorat, ut He¬ 
braei ad Dei numen designandum «Jeova» appellabant, ita Romanos eum 
«summum Jovem» dicere solitos. 

Deus, summa et inexhausta benignitas 

Sed gradum faciamus. 

Deus, sua qua est benignitas inexhausta, omnibus latissime patuit. 
Omnibus enim praesto est opemque opitulatur amplissime. Bonitas in eo 
est tanta quanta potest esse maxima. Et quod ad ejus aeternitatem attinet, 


20. Somn. Scip. 3 et 4. — 21. Cf. Somn. Scip. 8; De Leg. l f 6, 19; Tim. 6. — 22. De Fin. 
4, 5, 11. — 23. Acad. 1, 8; De Nat. Deor. 2, 31, 79; cf. Acad. 1. c. 7. — 24. De Nat. Deor. 2. 
30, 7 . - 25. De Div. 1, 11, 19. - 26. De Rep. 1, c. 36; De Nat. Deor . 2, 2, 4. - 27. De Rep. 
1, c. 36. - 28. De Leg. 3, 1, 3. - 29. Acad. 1, c. 8 extr. De Nat. Deor. 1, 20, 52. - 30. Ibid. 
Nat. Deor. 1, 20, 52 sqq. — 31. Nat. Deor. loc. mem. Cf. etiam Tim. c. 8 er De Fin. 4, 5 11. — 
32. Tim. c. 8 et De Sen. 21, 78. Eadem fere verba Invenies in libro De Div . 1, 49, 110; Tuse. 5, 
13, 38; Leg. 1, 22, 59. Consule etiam De Amic . 4, 13 et Tuse. 1, 26, o5-68. — 33. De Leg. 1,8, 
25. — 34. De Nat. Deor. 2, 2, 4 et 2, 25, 65. - 35. De Nat, Deor. 1, 15, 40. — 36. De Rep. 1 , 
c. 36; De Nat. Deor . 2, 11, 29; De Rep. 2, c. 4 et 1, c. 33. - 37. Ibid. De Rep. 1, c. -6. — 
38. Ibid. loc. mem. De Rep. 1, 33 et 2, 4. 

nullo initio temporis circumscribitur, nullo saeculorum fine terminatur. Quid 
de immensitate? Ubique praesens est, cumque nullis locorum spatiis con. 
stringi possit, per omnia commeat, eaque etiam quae densissimis occulta 
sunt tenebris, intuetur. Ad haec eventura novit omnia ac velut praesentia 
contemplatur. Ille intimos animorum recessus ac latebras contuetur et cogi¬ 
tationes omnes exploratas habet. Denique ejus numine sua providentia rebus 
humanis, non modo universis sed etiam singulis consulit. 

Rursus compendio utar in Ciceronis verbis recitandis: 

«In Deo inest summa benignitas 39 , in cujus tutela salus hominum est 40 , 
sapientia 41 , sanctitas 42 , veritas et fides 43 , justitia 44 ». «Ubique praesens 
est 45 , ei nihil est obscurum 46 , efficere potest quicquid vult 47 . Non solum 
semetipsum suamque ipsius vim perfectissimam et praestantiam optime 
novit 48 , sed hominum etiam sensus vitasque penitus retentat 49 . Ejus provi¬ 
dentia omnia in hoc mundo ad salutem omnium conservationemque admi¬ 
nistrantur 50 . Omnia sentit 51 , praeterita tenet, futura providet, complecti 
potest praesentia* 52 . 

«Cum igitur omnia Deo sint subjecta 53 , sequitur postremo, ut mundus, 
maria terraeque ejus numini 54 , utque homines cum Diis huic descriptioni 
caelesti pareant 55 . Quam ob causam etiam vetat dominans ille in nobis Deus 
injussu hinc nos suo demigrare» 56 . 

Haec de «Deo», nunc vero de «Diis* videamus quid Cicero sentiat. 

De VERA NOT[ONE popularium deorum 

Vox «Dii» non semper subjectam Dei veri notionem apud Tullium 
habet. Non numquam enim deos sive poetarum fabulis, sive a vulgi opinione 
inventos significat. Interdum vero vocabulum hujuscemodi homines notat 
de patria benemeritos, qui in deorum numero sunt relati. Quos quidem om¬ 
nes «populares Dii» a Tullio vocantur. 

Ac primum quidem philosophi docuerunt, hos esse deos, quorum 
insignem vim et illustrem faciem videbant antiqui: «solem dico —ait Cice¬ 
ro— et lunam et vagas stellas et inerrantes et caelum et mundum ipsum, et 
earum rerum vim, quae inessent in omni mundo cum magno usu et commo- 


39. De Leg. 2, 13, 32. - 40. De Fin. 3, 20, 66. - 41. Acad. 1, 8; De Nat. Deor. 2, 31, 
79. Cf. Acad. 2, c. 7. — 42. Cf. De Leg. 2, c. 8 et c. 10. - 43. De Nat. Deor. 2, c. 31; De Dii/. 
2, 62, 127. - 44. Cf. De Fin. 1, c. 16. Item. De Fin. 4, 5, 11 et De Leg. 2, 7, 19. - 45. Cf. De 
Nat. Deor. 2, 28, 71 et 1, c. 15. Consule item ibid. 2, 25 et 26. - 46. De Nar. Deor. 3, 39, 92. 

— 47. De Nat. Deor. 3, 39, 92. - 48. Acad. 1, c. 8. — 49. Cf. Tuse. 1, 22, 52; De Leg. 1, c. 
22. De Fin. 5, 16, 44. 50. De Rep. 3, 22. Cf. De Nat. Deor. 2, 30, 77 et 80; De Div. 1, 51,117. 

- 51. De Div. 1, 11, 17. — 52. Tuse. 1, 27, fa6. - 53. De Nat. Deor. 2, 32, 81. - 54. De Div . 
1, 53, 120. - 55. De Leg. 1, 7, 23. — 56. Tuse. 1, 30, 74; De Sen. 20, 73; Somn. Scip. c. 3. Cf. 
etiam Tuse. 1, 49, 118. 

ditate generis humani» 57 . Ita primum sideribus divinitatem tribuendam 
astraque in numero Deorum ducenda esse censuerunt 58 . 

Reliquorum autem —quos Graeci Saqxova appellabant, «nostri —opinor— 
Lares, si modo hoc recte conversum videri potest—, et nosse et nuntiare 
ortum eorum majus est, quam ut profiteri scribere audeamus» 59 . Ad quos 
is Deus qui omnia genuit sic fatur: «Haec vos, qui deorum satu orti estis, 
attendite: Quorum operum ego parens effectorque sum, quae per me facta, 
non sunt dissoluta me invito, quamquam omne colligatum solvi potest. Sed 
quoniam orti estis, immortales vos quidem esse et indissolubiles non po¬ 
testis. Ut igitur mortali generentur condicione, vos suscipite, ut illa gignatis 
imiteminique vim meam, qua in vestro ortu me usum esse meministis» 60 . 
Ergo is quidem, qui cuncta composuit, constanter in suo manebat statu, 
«qui autem erant ab eo creati, cum parentis ordinem cognovissent, hunc 
sequebantur, imitantes genitorem et effectorem sui» 61 . 

Verum etiam ex alia ratione, «et quidem physica magna fluxit multitudo 
deorum, qui induti specie humana fabulas poetis suppeditaverunt, hominum 
autem vitam superstitione omni referserunt» 62 . «Nam vetus haec opinio 
Graeciam opplevit, exsectum Caelum a filio Saturno, vinctum autem Satur¬ 
num ipsum a filio Jove. «Physica ratio non inelegans inclusa est in impias 
fabulas; caelestem enim, altissimam aethereamque naturam, id est, igneam, 
quae per sese omnia gigneret, vacare voluerunt ea parte corporis quae con¬ 
junctione alterius egeret ad procreandum» 63 . Et protinus subjungit: «Vide- 
tisne igitur, ut a physicis rebus bene atque utiliter inventis tracta ratio sit 
ad commenticios et fictos deos»? 64 . 

Age dum, ex hominibus etiam dii facti sunt. Suscepit enim vita homi¬ 
num consuetudoque communis, ut beneficiis excellentes viros in caelum 
fama ac voluntate tollerent 65 . Hinc, cum tam multa summo labore pro salute 
gentium gessisset Hercules ad deos abiit, quem hominum fama «beneficiorum 
memor in concilio caelestium collocavit» 66 . At vero «quis tam caecus in 
contemplandis rebus unquam fuit, ut non videret species istas hominum, 
collatas in deos aut consilio quodam sapientium, quo facilius animos impe¬ 
ritorum ad deorum cultum a vitae pravitate converterent, aut superstitione, 
ut essent simulacra, quae venerantes deos ipsos se adire crederent?» 67 . 
«Quae res genuit falsas opiniones erroresque turbulentos et superstitiones 
paene aniles» 68 . 


57. «Populares autem Dii multi», dicit Cicero in De Nat. Deor. 1, 13, 32. De sole et stellis 
tanquam diis a vulgo cultis, vide De Nat. Deor. 2, 31, 80; 1, 12, 30; 2, 14, 3. — 58. De Nat 
Deor. 2, 15, 39 et 42. - 59. Tim. c. 11 et 13. — 60. Ibid. Tim. — 61. Ibid. — 62. De Nat. 
Deor. 2, 24, 63, seq. — 63. Ibid. De Nat. Deor. loc. mem. Cf De Nat. Deor. 1, 15, 40; Somn. Scip. 
c 4. — 64. De Nat. Deor. 2, 26, 66 sqq. et 2, 28, 70. — 65. De Nat. Deor. 2, 24, 62. — 66. De 
Off. 3, 5, 25. - 67. De Nat. Deor. 1, 27, 77 et 2, 28, 70. — 68. Ibid. De Nat. Deor. 2, 28, 70. 

Ut putat Cicero 69 superstitio fusa per gentes oppressit omnium fere 
animos, atque hominum imbecillitatem occupavit. Quod latius persequitur 
in iis libris qui sunt de natura Deorum. Unde, «Multum enim, ait, et no- 
bismetipsis et nostris profuturi videbamur, si eam superstitionem funditus 
sustulissemus. Quamobrem superstitionis stirpes omnes ejiciendae sunt» 70 . 

Adde quod imperitorum opinio, partim superstitione, partim poetarum 
commentis, multos insuper deos invexit, ad instar hominum adumbratos, 
immo vero, bestiarum more confictos. Cum de iis agitur, Cicero ludit inter¬ 
dum ac familiariter per risum et jocum facete cavillatur, cum ait: «Isto enim 
modo dicere licebit Jovem semper barbatum, Apollinem semper imberbem, 
caesios oculos Minervae, ipsam autem galeatam, caeruleos esse Neptuni. Et 
quidem laudamus Athenis Vulcanum eum, quem fecit Alcamenes: in quo 
stante atque vestito leviter apparet claudicatio non deformis. Claudum 
igitur habebimus Deum, quoniam de Vulcano sic accepimus 71 . 

Et alibi, non minus acute: «Num igitur esse tales putas? Vulgus non 
solum hominis membra deo tribuit, sed usum etiam membrorum. Dat enim 
arcum, sagittas, hastam, clipeum, fuscinam, fulmen» 72 . 

De magnis autem quae olim credebantur apud inferos portentis, ita 
habet: «Etenim videmus, ceteras opiniones fictas atque vanas diuturnitate 
extabuisse. Quis enim hippocentaurum fuisse, aut chimaeram putat? quaeve 
anus tam excors inveniri potest, quae ista extimescat? 73 . 

Harum autem omnium superstitionum causa fuerunt etiam figmenta 
pictorum opificum, itemque poetarum, qui tot levia ac nugatoria —ut fit— 
adumbrant, qui tot commenta deblaterant et fingunt nec caput nec pedes 
habentia: «Auxerunt istos errores poetae, pictores, opifices. Ipsi genera, 
conjugia, cognationes omniaque traduxerunt ad similitudinem imbecillitatis 
humanae» 74 . Et rursus alibi: «Quantum vero poetae vocibus fusa ipsa 
suavitate nocuerunt» 76 . Haec et dicuntur et creduntur stultissime, et plena 
sunt futilitatis summaeque levitatis» 76 . 

Et postquam de infinita paene deorum turba facete aeque atque elegan¬ 
ter disputavit, «non philosophorum judicia —se exposuisse dicit— sed 
delirantium somnia» 71 . Rem autem omnem concludit in hunc modum: «Ergo 
hoc aut in immensum serpet, aut nihil horum recipiemus, nec illa infinita 
ratio superstitionis probabitur. Nihil ergo horum probandum est. Non igitur 
aeterni isti Dii! Quod enim ex atomis, id natum aliquando est; si natum, 


69. De Div. 2, 72, 149. — 70. Vide loc. mem. De Div. — 71. De Nat. Deor. 1, 30, 82. — 
72. De Nat. Deor. 1, 36, 100. - 73. De Nat. Deor. 2, 2, 5. - 74. De Nat. Deor. 2, 28, 70. — 
75. De Nat. Deor. 1,16, 42. Cf. etiam De Nat. Deor. 2, 28 70. — 76. Loc. mem. De Nat. Deor. 2, 
28, 70. — 77. De Nat. Deor. 1,16, 42. Et non multo po9t: -Omni9 cultus et curatio corporis erit 
eadem adhibenda deo, quae adhibetur homini: ingressus, cursus, accubatio, inclinatio, sessio, 
comprehensio, ad extremum etiam sermo et oratio» (De Nat. Deor. 1, 24, 94). 

aliquando est; si natum, nulli Dii, ante quam nati; et si ortus est Deorum, 
interitus sit necesse est» 78 . 

Quid ergo? non sunt plures dii, sed unus deus princeps 

«Ex aequabilitate motus conversionumque caeli, pulchritudine ordine¬ 
que mundi, deinde ex hominum sollertia, et opportunitatibus omnium re¬ 
rum, cogimur confiteri, esse rectorem et moderatorem et tamquam architec¬ 
tum tanti operis tantique muneris 79 . Esse aeternam naturam 80 , qua nihil 
praestantius sit 81 ; esse non plures Deos 82 , sed unum Deum principem 88 , et sum¬ 
mum 84 , omnium optimum omniumque rerum potestate dominatuque dignis¬ 
simum 85 , omnibus denique virtutibus praeditum* 86 . 

Haec est, nisi me fallit, vera atque germana de «Deo» et «Diis» Tulliana 
sententia. Deus Ciceronis —ut paucis quae dixi adstringam — est Deus 
unus, rerum summus arbiter, bonorum fons et oceanus omnium. Alii 
autem dii tum a superstitione populari, tum a poetarum pictorumque ingenio 
vel inventi vel ficti, fabularum commenta sunt, quae tempora omnino de¬ 
lebunt. 

Quae cum ita se habeant jam patet Deum hujusmodi nec transversum 
digitum a Deo Socratis discessisse, nec tantillum a Platonis sententia discre¬ 
passe. Non frustra Cicero Marco filio suo dixerat: «Socratici et Platonici 
volumus esse» 87 . 

78. De Nat. Deor. 3, 20, 52 et 1, 8, 20; Item De Nat. Deor. 1, 24, 68 et 3, 13, 32. Quae qui¬ 
dem argumenta confirmat postea, cum dicit: «Haec omnia ad quoddam tempus cohaerere possunt, 
semper autem nullo modo possunt; necesse est enim in suum quaeque locum natura rapiatur» 
(De Nat. Leor. 3, 14, 34). Et Item alibi: «Non est Igitur mundus Deus; quodsl mundus universus 
non est Deus, ne stellae quidem, quas tu innumerabiles In Deorum numero reponebas» (De 
Nat. Deor. 3, 9, 23). - 79. De Nat. Deor. 2, 5, 15 et 1, 20, 52; De Div. 2, 72. 148; De Nat. Deor . 
2. 6, 18 et 2, 53, 132. — 80. De Div. 2, 72, 148. - 81. De Nat. Deor. 2, 30, 77 et 3, 8, 20. - 
82. Quod non plures dii sint, sed tantum unus Deus princeps, colligi potest, et quidem ratione 
certa et inconcussa, ex istis locis Ciceronis: «esse non plures deos*: De Nat. Deor. 2, 28. 70; 3, 
20, 52; 3, 16, 41; 1, 15, 38; 1, 24, 94. 1, 29,82; 3, 9, 23; 1, 24, 68; 1, 36, 100. Vide etiam Tuse. 
1, 26, 65; 3, 13, 32; 3, 24, 61. - 83. De uno Deo principe, vide Sotnn. Scip. c. 3. — 84. Somn. 
Sap. c. 4. - 85. De Nat. Deor. 2, 11, 29; 1, 43, 121; 2, 6. 17; 2, 7, 17; 1, 36, 100. - 86. Cf. 
De Nat. Deor. 2, 7. 18 et 2, c. 31 et 32; Item, 2, 13, 36. — 87. De Off. 1, 1,2. 

73 Tunc ego sic orsus: «fert corde, poeta, voluntas 
compellare duos illos hac una obeuntes, 
qui 1 eviore labore videntur cedere ventis. 

76 «Cum nobis», inquit, «propiores esse videbis, 
dic veniant, si quo magno ducuntur amore, 
et venient». Illos simul ad nos flamina flectunt, 

79 talia continuo sum blanda voce locutus: 

«O miseri nimium, quid vos sociare dolorem 
dicite compulerit, si quis vetuisse negabit». 

82 Quales, si qua ciet secreta cupido columbas, 
alas elatas aequant sublime volantes, 
ipseque ducit amor dulcem contingere nidum; 

85 tales tunc illi decedunt agmine Didus 

unaque adveniunt inter mala flamina lapsi, 
tanta fuit nobis pietasque vigorque vocando. 

88 «O quem suadet, quisquis es, officiosa voluntas 
aera per nigrum nos visere turbine mersos, 
quorum resperso terrae erubuere cruore; 

91 si Rector rerum nunc nobis esset amicus, 
dulce foret pacem pro te exorare precando, 
tanti namque mali discis miserescere nostri. 

94 Sed, quodcumque loqui seu vos audire juvabit, 
jam non invitos audire loquive jubetis, 
perpetuo stridens dum ventus forte quiescit. 

97 Est immota quies ubi nata ego, litora propter 
quae Padus, aequali delabens agmine, mordet, 
jamque per ora bibit cognata sub aequore pacem. 

100 Ille Amor, in primis qui mollia pectora mulcet, 
hunc nostrae cepit visae oblectamine formae; 
unde neces, vulgata et laesi fama pudoris. 

103 Ille Amor, heu, qui nemini amato adamare pepercit, 
cepit me tam fortiter huic quod sola placerem, 
ut non linquat, et ipse vides, post limina Ditis. 

73 lo cominciai: «Poeta, volontieri 

parlerei a quei due che’nseme vanno, 
e paion si al vento esser leggieri». 

76 Ed elli a me: «Vedrai quando saranno 
piii presso a noi; e tu allor li priega 
per quello amor che i mena, ed e’verranno». 

79 Si tosto come il vento a noi li pliega, 
mossi la voce: «0 anime affannate, 
venite a noi patiar, s’altri tiol niega!» 

82 Quali colombe dal disio chiamate, 
con Vali alzate e ferme, al dolce nido 
vegtion, per Vaere dal voler portate; 

85 cotali uscir de la schiera ov’e Dido, 
a noi venendo per Vaere maligno, 
si lorte fu Vaffettuoso grido. 

88 «O animal grazioso e benigno, 
che visitando vai per Vaere perso 
noi che tignemmo il mondo de sanguigno, 

91 se fosse amico il re de Vuniverso, 
noi pregheremmo lui de la tua pace, 
poi chai pieta dei nostro mal perverso. 

94 Di quel che udire e che patiar vi piace, 
noi udiremo e patieremo a vui, 
mentre che’l vento, come fa, ci tace. 

97 Siede la terra dove nata fui 

su la marina, dove’l Po discende 
per aver pace co’seguaci sui. 

100 Amor, ch’al cor gentil ratto s’apprende, 

P> ’ese costui de la bella persona 

che mi fu tolta; el modo aneor m offende. 

103 Amor , ch’a nullo amato amar perdona, 
mi prese dei costui piacer si forte , 
che , come vedi f aneor non m abbandona. 

Ille Amor egit nos una succumbere morti: 
dira Caina manet, quisquis nos caede peremit*. 

Talia ab illis verba ad nos prolata per auras. 

Cum vidi offensas animas tam indigna tulisse, 
defixa intendi ora soloque immobilis haesi, 
donec: «Quae tibi» doctor ait, «nunc mente revolvis?» 

Haec ego vix fatus, potui cum reddere voces** 

«Quot dulces animis sensus, quae grata voluptas 
impulit incautos in tam lacrimabile letum!* 

Dein ad maerentem, quae nuper sola locuta, 
rursus ego: «O mulier, tanto vexata labore, 
aeque me pietas deflere jubet, dolor aeque; 

sed, cum fallebant molles suspiria somnos, 

quod primum signum, vel quae spes nuntia amoris, 

quod tempusve fuit dubitantia noscere vota?» 

Tunc illa: «Heu, nimium mortalia pectora tangunt, 
cum subeunt qui jam fui sere dies, miserandis 
in rebus; testis sit qui tibi doctor eunti. 

Sed, si tantus amor primas cognoscere causas 
saevae quae crevit nostro sub pectore flammae, 
est ut agam ceu qui dicendo flere jubetur. 

Forte legendo olim delectabamur in umbra 
Ut Lancillottus correptus amore fuisset; 
nos soli: carpebat mens necopina quietem. 

Saepe, legendo, oculos oculis adjecimus ultro, 
et jam non eadem nobis vox, non color idem; 
sed locus in libro fuit, heu, qui perdidit ambos. 

Namque, ut amata diu pulcherrima legimus ora 
jam victa attolli pallentis ad oscula amantis, 
hic, qui numquam a me divisus flamine abibit, 

plane amens, misereque tremens, os miscuit ori. 

Ipse liber Galeottus erat, qui scripsit et ipse; 
illa jamque die caeci non legimus ultra». 

Haec alter, flebat secum insatiabilis alter; 
at pietate mihi velantur lumina nocte, 
viresque effugiunt, ut si mors proxime adesset, 

donec concidi item ut procumbit humi grave corpus. 


Convertit Aloisius Guercio 



Francisca Ariminensis 


347 


106 Amor condusse noi ad una morte: 

«Caina attende chi vita ci spense!» 

Queste par ole da lor ci fur porte. 

109 Quand’io intesi quell’anime offense, 
chinail viso, e tanto il tenni basso, 
fin che’l poeta mi disse: «Che pense?» 

112 Quando rispuosi, cominciai: «Oh lasso, 
quanti dolci pensier, quanto disio 
meno costoro al doloroso passo!» 

115 Poi mi rivolsi a loro e parla’io, 

e cominciai: «Francesca, i tuoi mardri 
a lagrimar mi fanno tristo e pio 

118 Ma dimmi: al tempo de’dolci sospiri, 
a che e come concedette amore 
che conosceste i dubbiosi disiri?» 

121 E quella a me: «Nessun maggior dolore 
che ricordarsi dei tempo felice 
ne la miseria; e cio sa’l tuo dottore. 

124 Ma s’a conoscer la prima radice 

dei nostro amor tu hai cotanto affetto, 
faro come colui che piange e dice. 

127 Noi leggiavamo un giorno per diletto, 
di Lancialotto, come amor lo strinse; 
soli eravamo e sanza alcun sospetto. 

130 Per piu fiat e li occhi ci sospinse 
quella lettura, e scolorocci il viso; 
ma solo un punto fu qual che ci vinse. 

133 Quando leggemmo il disiato riso 
esser baciato da cotanto amante, 
questi, che mai da me non fia diviso, 

136 la boca mi bacio tuito tremante. 

Galeotto fu ’1 libro e chi lo scrisse: 

quel giorno piu non vi leggemmo avante». 

139 Mentre che Vuno spirto questo disse, 
Valtro piangea, si che di pietade 
io venni men cosi com’io morisse; 

142 e caddi come corpo morto cade. 



DE CICERO NE ROMANORUM 
ORATORUM SUMMO 


Quoad artes liberales et eloquentia florebunt et colentur, meritissimo 
Cicero celebrabitur. Matus Arpini anno a. Chr. n. 106 et praeclarissimis na¬ 
turae dotibus ornatus, inde a puero animum cum ad diversa studiorum gene¬ 
ra tum maxime ad artem dicendi summa contentione et assiduitate applicuit. 
Ac primum quidem Romae M. Antonio et L. Crasso oratoribus, Accio et 
Archia poetis, Phaedro philosopho Epicureo, Mucio Scaevola juris peritissi* 
mo est usus. Sic jactis humanitatis fundamentis anno 79 in Graeciam veluti 
ad omnium tunc temporis artium bonarum fontem secessit, ut eruditionem 
amplificaret. Athenis Demetrio rhetore, Antiocho Academico, Zenone Epi¬ 
cureo, in Rhodo insula Molone oratore illustrissimo biennium plurimum 
profecit. Nec tamen unquam totius vitae decursu de augenda scientia remit¬ 
tebat. Quamquam ad res forenses dimicationesque et ad studia pacifica natus 
esse dicendus est, nihilominus ut Romanus sibi temperare non poterat, quin 
in arenam politicam ingrederetur. Ideo anno 75 in Sicilia quaestoris, anno 69 
aedilis curulis, anno 66 Urbis praetoris, anno 63 consulis munere est func¬ 
tus, quo tempore Catilinae conjurationem suppressit. Sed cum Caesaris inge¬ 
nio perspicacissimo dominandique studio flagranti et triumvirorum potentiae 
esset impar, anno 58 in exilium actus, anno autem post cum honore revoca¬ 
tus, pristinam dignitatem recuperavit et proconsul Ciliciae est creatus. Rei 
publicae defensor acerrimus, cum Caesar et Pompejus de summa imperii de¬ 
certarent, in summas incidit angustias. Postquam Caesar victor evasit, ipse 
Cicero, ut solis vacaret studiis, de scaena politica decessit. Caesare interfecto 
iterum in res politicas tunc aetatis tumultuosissimas est abreptus. Putabat 
enim se pristinam libertatem posse retinere, sed pessimum rei publicae ac 
factionum statum paulum perspiciebat. Quare vehementissime in Antonium 
invehens nobiles illas quindecim orationes Philippicas habuit. Quod cum 
Antonius et maxime ipsius conjux Fulvia aegerrime ferrent, auctorem invi¬ 
sum perimendum curarunt. Ita Tullius pro vindicanda rei publicae libertate 
gladio adversariorum occubuit, postquam Cato Minor ob eandem causam 
post Caesaris apud Thapsum pugnam anno 46 Uticae manus sibi intulit. 

Haec quidem de Tullii vita. Jam ponamus, quantae auctoritatis et pon¬ 
deris, non solum apud Romanos, sed etiam posteritati fuerit. Italia, ver¬ 
gente in Domini adventum saeculo, duplici illustrabatur lumine: Caesare et 
Cicerone. Quorum prior, orator licet fervidus, imperator summus, vir omni¬ 
bus numeris eruditus, tamen in rebus politicis plurimum valebat. Nam om¬ 
nium, quae subsecuta sunt, temporum fundamenta posuit viamque stravit. 

Posterior autem de perpolienda lingua Latina, arte dicendi, litteris atque hu¬ 
manitate optime est meritus. Si Dante et Goethe ipsorum linguae merito for¬ 
matores praedicantur, idem de Cicerone dicendum est, qui dictionem Latinam 
ad absolutionem adduxit. Dictio enim Ciceroniana est quasi flos sermonis 
Latini et omnia Tullii scripta venustate, elegantia dignitateque nunquam 
peritura praestant. Eadem, cum res diversissimas tractent, totam sermonis 
litterati et cotidiani copiam exhauriunt, et omnis orationis solutae exemplar 
sunt et forma. 

Copiam verum scriptorum et varietatem si vel parum consideraris ipsum 
summe doctum, industrium ingeniosumque merito dixeris. Scripta copiosa 
in quattuor dividuntur capita: Orationes, scripta philosophica, oratoria, epis¬ 
tulas. Exstant orationes integrae quinquaginta septem; orationum tituli tri¬ 
ginta, orationum sedecim fragmenta. Continent scripta oratoria: «de inven¬ 
tione, de oratore, Brutus de claris oratoribus, orator ad Brutum, partitiones 
oratoriae, topica. de optimo oratorum genere». Scripta philosophica habent: 
«de re publica, de legibus, paradoxa Stoicorum, academica, de finibus malo¬ 
rum et bonorum, disputationes Tusculanae, de Deorum natura, Cato Major 
de senectute, de divinatione, de fato, Timaeus, Laelius de amicitia, de officiis». 
Deperierunt injuria temporum: «Hortensius (laudatus summopere ab Augus¬ 
tino Sancto) de gloria, de virtutibus, consolatio ad Tulliam filiam, de jure 
civili in artem redigendo», historia ipsius temporis Graece scripta. Exstant 
octingentae sexaginta quattuor epistulae: ad familiares, ad Atticum, ad Quin¬ 
tum fratrem, ad Brutum. Mehercule opus aere perennius! 

Epistulae —copiosissimus antiquitatis totius fons et thesaurus— in 
saecula subsecutura scribendi epistulas forma et exemplar fuerunt. Ex ipsis 
plus solito apparet, qualis Cicero fuerit: homo laudis quidem ambitiosus, sed 
amicus vere fidelis, de servis sollicitus, vir facilis et amabilis, fabulator face¬ 
tus, optimus pater familias. Scripta oratoria digna Aristotele et Quintiliano, 
norma et regula praestantissima omnium, qui posthac artem dicendi essent 
docturi, nec minus fructus maturi studii diuturni, contentionis nunquam 
fatigatae et summi rerum usus. Haud minore laude digna sunt scripta philo¬ 
sophica. Etsi vix nova affert Cicero nec novas patefacit vias, tamen plurima 
philosophiae antiquae ab interitu vindicavit. Medium tenet inter siccam 
Aristotelis et Platonis poeticam orationem et in seligendis et tractandis rebus 
sua utitur via et ingenio. Romanus cum esset, religione, rebus ethicis et po¬ 
liticis maxime alliciebatur. In illo «de Deorum natura* libro ordinem teleo- 
logicum totius universi exponit ac Deum infinite sapientem, potentem, be¬ 
nignissimum necessarie esse demonstrat. Nonne hic prope ad religionem 
Christianam accedit? Anima naturaliter Christiana! Etsi in tanto tot diversa¬ 
rum, quae tunc aetatis vigebant, sententiarum aestu una cum Platone vitam 
post mortem felicem magis divinabat quam sperabat, tamen et Deum esse et 
animam immortalem lucide demonstrabat. His nixus fundamentis bonum 

honestum ceteris omnibus praefert indeque virtutes singulas evolvit. In tanta 
ejus operum multitudine vix inveniuntur, quae pudicitiae officiant. Et contra 
omnia scripta religionem quandam et gravitatem spirant, a lascivis tunc 
aetatis moribus prorsus alienam. Quin etiam maximo operi, quod posthac 
doctores Christiani essent confecturi, quasi praecurrit, cum dicit: «Non erit 
alia Athenis, alia nunc, alia posthac, sed omnes gentes et omni tempore una 
lex sempiterna et immutabilis et continebit et unus erit communis quasi 
magister et imperator omnium: Deus» (de re publica, 111, 22). 

Est Cicero in omnibus scriptoribus Graecis et Latinis peritissimus et 
cum artis amore summam elegantiam conjungit; inferior Demostheni acriter 
lucideque demonstrando et concludendo, sed dictionis venustate et omnimo¬ 
da eruditione superior, a nullo oratore sive Graeco sive Latino superatus. 
Inde optimi quique omnium gentium eruditarum oratores eo utebantur et 
utuntur magistro. Ipsae verum orationum dispositiones psychologicae sunt 
artis eximiae et auctorem demonstrant rerum hominumque cognitorem prae¬ 
clarissimum. Jam in tropis figurisque juste, ornate, ingeniose adhibendis 
nemo est, qui eum vincat, ne Demosthenes quidem. Ludit veluti poeta in 
ornatu poetico. Huc adde elegantissimas periodos, quae multitudine, venus¬ 
tate, sermonis integritate summopere legentium animos delectent. «Quid in 
lingua Latina excellentius Cicerone inveniri potest?» (St. Aug., De magistro, 

c. 5, n. 16). 


N. Mangeot, S. J. 


I 



Johannem 1 Volfgangum Goetheum (1749-1832) summum poetam Ger¬ 
manorum fuisse neminem fugit, qui quidem primis, ut ajunt, labris histo¬ 
riam recentiorum litterarum gustaverit. Sed haud scio an non omnes sciant 
eundem Graecis Romanisque scriptoribus enixe operam dedisse et in eorum 
virorum fuisse numero, qui secundo, quem vocant, humanismo viam muni¬ 
verunt. Jam puerulus Homeri Iliadem Germanice redditam, quam in patris 
bibliotheca forte tortuna invenerat, summa cupiditate perlegit. Latine autem 
eadem aetate tam bene didicit, ut ea lingua satis commode uteretur, id quod 
in libro de sua vita scripto ipse affirmat 2 . Itaque, cum adolevisset, praestan- 
tissimos poetas scriptoresque Romanos diligenter legit et majorem utique 
fructum inde percepit quam nos alii homunciones. Neque tamen Graecos 
poetas neglexit, immo Homerum Graece legere coepit, qua in re tantos fecit 
progressus, ut cum nonnullis amicis rationem quandam communicaret, qua 
vocabula Homerica facilius memoriae mandari possent. Theognidem quoque 
saepe se evolvisse alicubi narrat. Quid? quod etiam in Pindari carmina 
incubuit, quae difficillima ad intellegendum esse constat. Ad horum igitur 
poetarum exempla condidit carmina epica, hymnos, elegias. Cui enim, ut 
hymnos elegiasque silentio praetereamus, ignotum est carmen ejus epicum, 
quod «Hermannus et Dorothea» inscribitur et quod Homeri imitationem 
singulis paene versibus prae se fert? Magnopere autem dolendum est, quod 
aliud carmen epicum, Achilleidem, multis negotiis districtus imperfectum 
reliquit. Sed ne omnia ejus opera versu heroico conscripta enumerando 
lectoribus languorem et molestiam afferamus, ad has illius tragoedias 
transimus, quarum argumenta aut e fabulis (mythologia) veterum aut ex 
historia hausit. Atque primo quidem loco ponenda est «Iphigenia Taurica», 
divinum quoddam opus et quod Euripidis fabulam cognominem humanitate 
longe superet. Deinde commemoramus tragoediam «Helenam» (id est nup- 


1. Johann Wolfgang von Goethe. Iohannes: de ratione hujus nominis Latine scribendi 
confer hos libros: Novum Testamentum, Graece et Latine, ed. Augustinus Merk. editio quinta, 
Romae 1944, pag. 306 (et alibi): «Sanctum Iesu Christi evangelium secundum Io/iannem», cf. 
pag. T: «Textus Latinus complures mutationes subiit. Primo orthographiam plerumque ad 
codices antiquos adaptavimus», seq. Regesta Pontificum Romanorum, ed. Philippus Jaff£, tomus 
primus (a S. Petro ad a. MCXL1II), Lip9iae 1885, pag. 109: S. Iohannes I 523-526. Corpus 
Christianorum, quod Turnholti Belgarum inde ab anno 1954 editur, cf. speciatlm vol. 36: 
«5ancfi Avrelii Avgvstini in lohannis Evangelivm Tractatvs CXX1V ». 

(Turnholtum, -i n. = Turnhoult, Belgique). 

2. Cf. Goethei opera, ed. Henricus Kurz (Lipsiae s. a.), vol. X pag. 38 et 407. 

tias Helenae cum Fausto) secundo Fausti tomo insertam 3 . Tum efferimus 
ailegoricam, ut ita dicam, fabulam, quam «Pandoram* inscripsit. Multa alia 
molitus erat, velut «Caesarem», «Prometheum liberatum», «Nausicam», 
«Iphigeniam Delphicam», sed, ne ea absolveret, impeditus est partim officiis 
partim oblectationibus, quibus in aula Vimariensi («Vimaila, -ae f.» = 
Weimar) fruebatur. Longum est narrare, quantum studium consumpserit in 
doctrinas veterum quantaque admiratione artificia Graecorum persecutus sit. 
Reliquum est igitur, ut nonnullas ejus sententias afferamus, unde appareat, 
quanti ille Graecorum Romanorumque bonas artes et linguas fecerit. «Impri¬ 
mis» inquit 4 «mihi persuaseram et in dies magis mihi persuadebam maximi 
momenti esse linguas veteres, quibus et omnia artis oratoriae exempla et 
omnia alia sunt tradita, quae umquam apud mortales praeclara fuerunt. 
Maximum autem studium tum ad linguam Latinam conferebam, quod non 
solum optima Romanorum scripta per se ipsa nobis recentiorum temporum 
hominibus facilius quam Graeca se insinuant, sed etiam praeter haec tanta 
exempla summorum quoque ingeniorum et doctorum, quotquot umquam 
fuerunt, opera aut Latine scripta aut in Latinam linguam conversa sunt». Et 
alio loco haec dicit 5 : «Utinam studium Graecarum Latinarumque litterarum 
in omne tempus quasi fundamentum sit eruditionis atque humanitatis. Nam 
quae veteres Sinenses, Indi, Aegyptii reliquerunt nihil aliud sunt atque mi¬ 
rabilia quaedam. Bene quidem facimus, si illa cognoscere studemus cognita- 
que cum aequalibus nostris communicamus, sed ad mores emendandos 
animosque expoliendos parum valent». Sed haec quidem hactenus. Doleo 
autem, quod hic ne parvam quidem partem eorum librorum et scriptorum 
afferre possum, quae in Germania de «Goethe und die Antike» typis ex¬ 
pressa sunt. 

Dilinga 6 ad Danubium sita. 


J. Carolus Schoenberger 



im r »i » ■ 

> 

3. In eadem Fausti parte legitur egregius ille «Conventus nocturnus daemonum Graeco¬ 
rum» (Klassische Valpurgisnacht), qui barbaro strigarum conventui in prima Fausti parte 

exhibito respondet. 

4. Loco citato p. 207 

5 Operum pars XII pag. 724 sq. ' 

6. DiUngi, *ae f. = Dillingen, adj. D»I»nganus, -a, um. (cf. Sleumer, Albert, Kirchenla 

teinisches Wdrterbuch, editio altera, Limburg/Lahn 1926, pag. 275. Ceterum hujus lexici nova 

editio bene emendata et valde aucta paratur). 



NOVA ET VETERA 


CANALES* 


1. Omnes naturae vires homo diligentissime investigat, ex quibus 
magnam in dies percipit utilitatem et fructum. In his naturae viribus aqua 
— in mundo universo ubique copiosissima— eminet, quae non tantum ad 
hominum et animalium potum usui est piscibusque elementum 1 in quo 
vivant et moveantur, sed est praeterea vel ab antiquissimis temporibus praeci¬ 
pua via qua homines per magnos oceanos ab una in aliam continentem 
terram trajiciant ad mercaturam faciendam vel ad nova loca invisenda. 

2. Sunt tamen aquae hinc inde ad terras constitutae —parvoque dis¬ 
sociatae isthmo— quae si hominis opera et industria conjungantur, magna 
navigationis itinera vitantur. Ideo et Ptolemaei et Pharaones Nilum cum 
Mari Rubro canalibus 2 conjungere sunt conati et Graeci Isthmum Corin¬ 
thium fossa 2 ' proscindere voluerunt quo duo maria isthmo dissociata copula¬ 
rent — quod tandem saeculo superiore feliciter ad eflectum perductum est —, 
Augustusque claustra Lucrino lacui addidisse narrat Vergilius (Georg. 2, 161). 

Haud pauci hujusmodi canales sunt exstructi; in quibus praecipui fama 


1. elementum (elemento - tlSment - elemen - 
toj: ab optimis Latinitatis scriptoribus adhi¬ 
betur tantum plurali numero; sed non est cur, 
necessitate compulsi, elementum usurpare ne* 
queamus cum apud Plinium, et quidem de 
aqua, scriptum legamus: «Aquatilium 9ecun- 
tur in medicina beneficia... hoc elementum 
ceteris omnibus imperat* (Nat. Hist. 31, 1, 
1); cfr. etiam: «Gignit aliqua et contrarium 
naturae elementum ( N . H. 11, 36, 42 (119). 

2. canalibus [canal - canal - canale]: « Ca¬ 
nalis est alveus, tubus, fistula, meatus, plerum¬ 
que arte in similitudinem cannae factus, qui 
tamen potest es9e et apertU9* (Forcellini, s. 


v.). «Per tria autem passuum milia partim 
effosso monte partim exciso canalem absolvit 
aegre et post undecim annos» (Suet. Claud. 
20). Item fossa 2' dici potest: «Ab averno lacu 
navigabilem fossam usque ad ostia Tiberina 
depressuros promiserunt squalenti litore aut 
per montes adversos» (TAC.Annal. 15, 42); et 
euripus: «Euripi dicuntur alvei, fossae, aut 
canales manu facti magnifico opere, qui aquas 
in morem fluviorum deducunt: quod sicut in 
marinis fretis, ita (n his aquae ripis utrinque 
angustis inclusae decurrant... Dicuntur etiam 
nili , sed cum discrimine, quia nili exiliores 
sunt et angustiores, euripi ampliores» (Forcel* 
lini, s. v.) 


* Confer superiores picturas earumque explicationes de mari (Palaestra L. 24 (1954) 148). 
et de amni (25 (1955) 164 ssq.). — Numeri, qui parenthesi continentur, ad picturam appositam 
referuntur. 




apud omnes praestant Canalis seu Euripus Suetiensis 3 et Canalis Panamen- 
sis. Leges et pacta condiciones edicunt quibus in pace et in bello canales 
patriae naves et exterae trajicere possint. Nemo est qui nostris his diebus 
incursum in Euripum Suetiensem factum ignoret. 

3. Praeter maria sunt amnes, e quibus multi altam aquae copiam 
continent et navigabiles sunt; quorum exundantia fluminum amniumque 
fluenta homo sagaciter coegit canalibusque compressit quibus ad navigan¬ 
dum, ad res transferendas trajiciendasque, ad irrigandas terras, ad fluctum 
electricum 4 generandum, ad multarum artium utilitatem amplissime uteretur. 
Cum vero duo sunt rivorum fluenta quae ad libellam 5 non respondent, 
claustrum 6 ^ efficitur ostiisque ad aquam immitendam et emittendam in¬ 
struitur ut naves ab una fluminis aqua in aliam transmeare possint. 


3. Euripus Suetiensis /Canal de SuezJ: 
ita Bacci (Lexicon, s. v. canale), ex Alma Roma, 
Commentario. 

4. fluctum electricum [corriente eltctri- 
ca - corrent ilectnque - corrente elettricaj: ita Ma¬ 
riano (Nuovo Dizionario italtano-latino , 1956); 
«rivulus electridis, fluctus rivuli electridis, 
fluentum electricum» (Cognasso, 11 latino, s. 
v. corrente), cfr. ejusdem Cognassi Colloquia 
Latina, p. 5: «fluctus electridis, rivulus electi- 
tricus, fluentum electricum»; Bacci habet: 

«electris-idis», qui hanc vocem et adjectivum 

«electricus, a, um», praeter cetera ab aliis 
proposita retinenda recte censet; «vis electri¬ 


ca, electriciias»: Wagner (Dictionarium Hunga - 
rico*Latinum, s. v . villamossdg). 

5. ad libellam /nivei - niveau - livelloj: 
de qua voce cfr. lexica. 

6. claustrum /esclusa - ecluse - chiusaj: 
«Generatim pcnitur tere de omnibus, quae 
claudendo qualibet ratione inserviunt, ut sunt 
aggeres, saepta, moenia, vallum, etc., imo 
etiam dicitur de quovis loco concluso* (For* 
cellini, s v.) ubi claustra Hellesponti a Xer¬ 
xe et lacus Lucrini ab Augusto exstructa me¬ 
morantur; quo quidem nomine etiam aquae 
receptacula, de quibus est sermo, claustra ap¬ 
pellari posse videntur. 

4. Ut autem canales moderentur et ad aequabilitatem dirigantur 
praegrandia conformantur aquarum receptacula quae stagna vel lacus arti¬ 
ficiosi 7 appellantur. Hae stagnantes aquae aggeribus 8 ^ continentur ne 
exundent; ex his fit aquae derivatio 9 quae per fossam deducitur; aqua 
vero pedetentim et moderate ostiis seu cataraciis 10 (1 6) in aggere constitutis 
emittitur; quod si aqua redundat, per emissarium 11 profluit aut per exonera¬ 
tionis cataractam 12 . 

In canalibus qui ad rigandum in primis inserviunt cataractae pluteis 13 (7) 
instruuntur qui, ut aquae viam patefaciant, machinatione aliqua attolluntur, 
quo in rivulos * 8 \ canaliculos, fistulas, incilia, sulcos, aqua derivatur. 

5. Canales fluctui electrico generando saepe lapideis fornicibus per 
montes—ut aquae praecipites maxima decidant impulsione— deducuntur; 
deinde aquae tubulis metallicis vel e lithocolla 14 comprimuntur et in sedem 
primariam 15 electridi generandae penetrant ubi sunt rotae 16 aquariae, quae 
labentis aquae vim impulsumque in vim motoriam commutant. 


7. lacus artificiosi (embalse, pantano]: 
inscriptionibus, monumentis, historia Romae 
multos fuisse lacus constat in quibus aquae 
ex aquae ductibus in usum publicum reci¬ 
piebantur; qua ducti ratione receptacula, in 
quibus aquae ad irrigandos agros, ad electri- 
tridem gignendam continentur, nostra aetate 
«lacus artificiosi» vel «stagna artificiosa* dici 
possunt 

8. aggeribus [presa - digue - diga] cfr. 
Vergilium, Aeri. 2, 496: 

Non sic aggeribus ruptis cum spumeus amnis 

Exiit, oppositasque evicit gurgite moles. 

Ex quo etiam moles dicuntur 
«quae fiunt ex saxis, terra, materia et in mare 
jaciuntur portubus muniendis vel piscinis 
faciendis*. 

9. aquae derivatio [canal de derivacidn - 
presa d'aequa]: cfr. Mariano s. v. presa. 

10. cataractis [compuertaj: «Sunt etiam 
cataractae claustra in fluminibus arte facta ad 
aquarum impetum temperandum. Plin, 10 
Ep.:Cataractis aquae cursum temperare* (For* 

CELLINI, 8. V.). 

11 emissarium [vertedero]: «Opera mul¬ 
ta perfecit: in his emissarium Fucini lacus* 
(Suet. Claud. 20); «emissarium» autem est 
locus unde aqua emittitur. 

12. exonerationis cataractam / computr - 
ta dt descarga , desague]. 


13. pluteis [alz j]: plutei dicuntur tabu¬ 
lae quibus aliquid praesaepitur 

14. lithocolla (cemento - ciment - cementoJ; 
adhibetur a Calonghi, Bacci, Egger, cfr. Pa¬ 
laestram Latinam, 27 (1957) 228 

15. sedem primariam electridi gene¬ 
randae [central cUl trica - Central electrique - 
centrale elettricaj: Bacci (Lexicon, s. v. centrale): 
«primaria electrici machinamenti, vel elecrri 
cae machinationis sedes*; saepe sufficiet: «se¬ 
des electridi generandae, sedes eiectridls*. 

16 . rotae aquariae [ turbina - turbine - 
turbina |: «aquilega rota» (Mariano, s. v ); rota 
aquaria, rota aquilega» (Bacci, s. v.), «turbo, 
inis, m * (Dumaine, Conversaticns latines , 3 ed., 
p. 291; Palaestra Latina 2 (1932) 56; «turbo, 
inis m.; turbinea, machina turbine mota; rora 
aquilega* (Cognasso, II Latino, s. v.; cfr etiam 
ejusdem Colloquia Latina, p. 5). —Cum vero 
vox tturbina » —ut ab etymorum inquisitoribus 
explicatur (cfr. Corominas, Diccionario critice 
etimoldgico de la lengua castellana, Gredos, Ma- 
drid, t. IV, s v. turbar, n. I) a «rurbine» (fur- 
bo , inis ) sir educta, haec in Latino sermone 
non prorsus rejicienda videtur ut vox technica, 
quae et «turbinea (machina) torsitan vocari 
possit cum adjectivum «turbineus» ab Ovi¬ 
dio sit usurpatum. 

J. M. a Mir, C. M. F. 



PER ORBEM 


Ciceronis commemoratio. — Romae, in Capitolio solleminter acta est 
bis millesima a Cicerone occiso publica commemoratio, quam studiose paravit 
et in eventum prosperum adduxit Institutum Studiis Romanis provehendis et 
Consilium Studiis Ciceronianis fovendis. Celebrationi praefuit Italicae Rei 
Publicae Moderator Supremus, et Arpini et Romae Praefecti, cum aliis claris¬ 
simis viris. Orationem habuit luculentissimam cl. v. Hyginus Funaioli, Doc* 
tor vices Praesidis Consilii Studiis Ciceronianis fovendis gerens, qui de 
Ciceronis universalitate locutus est. De Cicerone autem asseruit argumen¬ 
tisque validissimis roboravit quod jam saeculo p. Ch. I Cremutius Cordus 
asseruerat: «Ingenium esse quod populus Romanus par suo imperio habuit». 

—Hoc anno Ciceronis memoria merito ab inimicorum injuriis vindica¬ 
tur. Oratoris Romani in posteros vim ac momentum argumentis elata ac 
firmata videas in commentatione quam Petrus Conte in Actis quibus est 
index «L’Osservatore Romano», 16 m. febr. a. 1958 (Per un meglior giudizio su 
Cicerone). Legas quoque quam in iisdem Actis scriptam vulgavit H. Ton- 
dini die 10 m. jan. a. 1958. 

—Id quoque accepimus P. Miltonium Valente, S. J., natione Brasi- 
liensem, librum edidisse L’ithique stoicienne chez Cic£ron, in quo vel ex ipsa 
rei materia clare perspicitur Ciceronem, etsi multa a Graecis mutuatus sit, 
fuisse tamen et in philosophia plane suum et Romanum, qui philosophiae 
laudem languenti Graeciae fere eripuit et in Urbem transtulit. 

—Consilium Studiis Ciceronianis novos commentarios quibus sit index 
Ciceroniana vulgare se velle nuntiavit; quibus faustum fortunatum felicem 
eventum exoptamus. 

Conventus. — Proximo anno Londinii a die 31 m. Aug. ad 5 m. Sept. 
conventus congregabitur omnium Consociationum quae in singulis nationi¬ 
bus studia classica fovent atque tutantur. Quem conventum ut pararent 
Londinium convenerunt plures legati e Foederatione Societatum Studiis 
Classicis promovendis. Ibi statuta sunt quae proximo anno in contionibus 
matutinis, quae in vespertinis tractanda essent. Quaestiones agitabuntur de 
Homeri poetae historicis et archaeologicis adjunctis, de tragoedia quid 
Graeci senserint, de Circulo Scipionum, de poetis aetatis Augusteae vel 
Flavianae deque aliis rebus. 

—Roma diebus 4 ad 8 m. sept. superiore anno III conventus Interna- 
tionalis Epigraphiae Graecae et Latinae congregatus est. Qui participes ejus¬ 
dem fuerunt, verba audierunt jucundissima a Pio XII, Pontifice Maximo 

prolata. 

— Etiam superiore anno —indulgeant lectores nos, etsi non senes, acti 
^emporis laudatores effectos videri— die 5 ad 9 m. Augusto, Oslai ( Oslo) 
habitus est VIII Congressus Internationalis «Linguistarum*, qui dicuntur. 
Ut peritissimorum virorum Congressus, valde frequens fuit. 

—Ut superioribus fasciculis nuntiavimus, proximo m.sept. Lugdunum 
convenient Socii illius Societatis Gulielmi Bud6 nomine insignitae, ut bis 
millesimum anniversarium ab illa urbe condita celebrent. De bis in genere 
disseretur: de Aristotele, de Caesare, de Antiquitatibus Gallicis Romanisque 
in regione Lugdunensi, de Religione Christiana Lugduni propagata, de poetis 
Latinis et Graecis apud poetas s. XVI et in schola Lugdunensi. 

—Mense quoque Septembri celebrabitur Conventus Internationalis 
Archaeologiae Graecae et Romanae Romae congregandus, finiendus Neapoli, 
cui conventui praeerit A. Maiurj, in opera adjutus a doctore ab actis A. 
Romanelli. In eo agitabuntur quaestiones de inventionibus archaeologicis 
in Graecia, in Italia, Romae nuperrime peractis, atque de vi et momento 
humanitatis cultusque classici etiam in illos populos ultra fines Graeciae 
et Romani Imperii constitutos. Ita prosequetur hujusmodi Congresuum series, 
quae interrupta fuit bello diro universo. Superior conventus habitus est 
Berolini m. augusto a. 1939. 

Institutum nationale fabulis antiquis in scaenam inducendis. — Hoc 

nomine nihil aliud significare volui quam quod Italice Istituto Nazionale dei 
drama antiquo nuncupatur. Quod Institutum ab anno 1914 mirum in modum 
in scaenam inducit fabulas a scriptoribus Graecis Romanisque scriptas, 
quas ita ornat ac praeparat, ita proprio perfusas lumine videntium audien¬ 
tiumque oculis subicit, ut omnium plausus et laudes sibi comparent et exci¬ 
tent. Fabulae in illis quae adhuc exstant theatris antiquis eduntur, Palermi, 
Tindaris, Pompejis, Ostiae. 

Etiam ille coetus litteris capitalibus T. E. U. designatus (Teatro Espoflol 
LJniversitario) statis temporibus veterum scriptorum ludos scaenicos agit. 
Haud multos abhinc menses Hypolytum, Medeam, Oedipum Regem induxit. 
Qui olim Oedipum Regem —Matriti in Conventu Hispanico Siu diis C1 as* 
sicis— in scaenam prodeuntem vidimus, scimus qua venustate, lepore, ele¬ 
gantia T. E. U. fabulas agat. 

Inventa Archaeologica. — Subinde in Italia vetera reperiuntur monu¬ 
menta quibus in dies in meliorem penitioremque cognitionem rerum Insti¬ 
tutionumque Romanarum pervenimus. Ita —ne plura afferamus quae amplius 
in commentariis quibus est index Studi Romani V (1957) 445, sq. explicata 
invenies— Susae effoditur amphitheatrum cujus tres scamnorum series nuper 
in lucem evenerunt. 

Ad «Gravellona Toce» (Novara) effosum est sepulcretum ubi per X 

fere saecula (a IV a. Ch. n. ad V p. Ch. n.) plura corpora condita sunt. Inter 
alia patuit parva pugilis statua, quae artem vernaculam prodit ac manifestat. 
Augustae Praetoriae (Acsta) inventa est insula quaedam cum aliquot aedi¬ 
bus, saeculo II p. ch. n. adscribenda. Augustae Bagiennorum (Benevagienna) 
effoditur theatrum, quod ut videtur, ttia saltem milia spectatorum capiebat. 

Urbe Vaticana etiam sepulcreti effossiones fieri accepimus, maximi mo¬ 
menti non solum ut cognoscamus quo modo corpora in Urbe sepeliri 
consueverint, sed etiam topographiam agri Vaticani; qua cognita luce clariore 
perfundetur vexata quaestio de sepulcro Sti. Petri Apostoli. In hac necropoli 
multa corpora extremo saeculo I sepulta inveniuntur, sed pars etiam aetati 
Neronianae est attribuenda. 

Pompejis viri eruditi effossiones novae necicpoleos prosequentes effo¬ 
derunt sepulcrum nobilis illius Eumachiae. Ad portam quandam inventa 
sunt corpora trium civium qui morte erepti sunt dum vitam in fuga quaere¬ 
bant. Haec cum hodie videmus, animus movetur, doletque totus sortem 
eorum qui quondam vigebant vitamque agebant, sed casu repentino ac 
tristissimo, una cum civitate et urbe infortunatissima, aliquot horis mortem 
oppetiere. Quod quam taetrum horridumque fuerit his diebus magis ma¬ 
gisque nobis mente capere licet, qui hos casus —quam repentini quamque 
lugendi— et in Italia et in Hispania et alibi, elementis effrenatis, repetitos 
sentimus. 

Nuper ad Sardiniam insulam, quam plurimae amphorae testaceae Ro¬ 
manae, in aquis mersae, inventae sunt. Viri eruditi adducuntur ut credant 
navem quandam onerariam, amphoris onustam, quae naufragium fecisset, 
ibi mersam adhuc subjacere. Quae si quando emerserit, maximi momenti 
inventio facta erit; nam Calligulae naves, a. 1929 in lacu Nemi collectae, 
extremo bello misere periere. 

In ea parte Siciliae quae ad meridiem vergit, etiam mari immersa, inventa 
est urbs quam Anthusam illam veterrimam esse credas; quae urbs ab anti¬ 
quis memorata, aliquot abhinc saeculis obruta est oblivione. Invenit Raimun- 
dus Bucher, qui cum moenia grandia longissimaque vidit, tum humanum 
signum immane, capite truncato repperit. 

Sunt qui dicant —et ita a diurnariis propagatum est— ad Sperlongam, 
quod oppidum medium tenet iter inter Rcmam et Neapolim, in ea spelunca 
quae Tiberii nuncupatur, inventum esse exemplar ipsissimi illius signi 
Laocoonta cum filiis exprimentis. Quae tamen mirifica res a vero deficere 
videtur; nam —ita alii viri eruditi scripsere— simulacrum prodit Ulixem 
cum sodalibus contra Scyllam pugnantem. Si plura his de rebus cognoscere 
volueris lege, sis, apud A. Baljl in illa commentatione: Recientes trabajos y 
descubrimientos arqueoldgicos en Italia (Estudios Cldsicos, IV (1958) 302 sq.). 

Studia Classica Per Orbem. — Maximi momenti aestimamus docu¬ 
mentum ab I. Cardinali Pizzardo, Sacrae Congregationi de Seminariis et 
studiorum Universitatibus Praefecto evulgatum. In quo maximo auctoritatis 
pondere totis viribus usum et studium linguae Latinae in Seminariis ec¬ 
clesiasticis enixe commendat strictiusque imponit. Sed de eo proximo 
fasciculo proprie agemus. Simul etiam «Summorum Pontificum tum de hu¬ 
manioribus litteris cum praeseitim de lingua Latina documenta praecipua» 
proferuntur, ab Ipsa Sacra Congregatione evulgata. Quae etiam 11 Latino , 
lingua viva nella Chiesa edendum imperavit; in hoc opusculo commentationes 
quaedam colliguntur ab A. Bacci, J. Gibbons, S. R. E. olim Cardinali, P. 
Thomas, O. S. B., F. Arnaldi, Professore, exaratae, in quibus eminet, meo 
quidem judicio, «votum* quod Sacra Congregatione rogante, emisit Rmus. 
P. Wlodimirus Led6chowski, Universae Societati Jesu Praepositus. Haec 
omnia documenta maxime ponderanda sunt ab illis praesertim qui curam 
studiorum humaniorum ordinandorum habent commissam. 

— Statis temporibus consilium litteris capitalibus C. O. D. (Centro de 
Orientacidn Diddctica) designatum promovet «curriculos» de ratione et via 
linguae Latinae et Graecae tradendae aptiore, quibus magistri —quos penes 
linguarum veterum studium aut odium apud alumnos positum est- aptius 
praeparentur, ut quam optime quamque facillime has tanti momenti disci¬ 
plinas alumnos doceant. Hi curriculi habiti sunt Matriti die 17 ad 22 m. 
februario pro lingua Latina, moderantibus Doctore Magarinos, Ramiro, Her- 
n&ndez Vista, mense vero aprili die 7 ad 12, Caesaraugustae, pro lingua 
Graeca, Dre. Fern^ndez Galiano moderante, habiti sunt. 

— In annuo conventu «Foederationis amicorum pueris instituendis» 
(F. A, E. = Federacidn de Amigos de la Enseilanza) agitata est m. decembri 
quaestio de linguis classicis in schola media, et de ratione linguae Latinae 
tradendae. Ut videtur, quj rem pertractarunt aliquantulum (ne dicam ni¬ 
mium) impetum in has disciplinas fecerunt. Fuerunt trmen strenuissimi 
viri qui illas ab impugnantibus valide defenderent. 

— Est quod plausum Dri. HernAndez Vista imo pectoie tribuamus, qui 
fortissimus validissimusque defensor sit et custos totius humani cultus. Nemo 
qui commentationes ejus et scripta legerit, auctorem non laudabit, ejusque 
dicendi facultatem ac venustatem probabit. Est quod gratiam claro huic viro 
habeamus maximam et quod studia litterarum defendit et quod venuste 
defendit. 


Jacobus Sidera, C. M. F. 

Valori, Francesco. — Trenta secoli di invenzio* 
ni. Dalla scienza antica alia bomba atoml- 
ca. Societ* Editrice Internazionale. Tori* 
no, 1957. 

En habe3 pulcherrimum librum culturae 
certe universalis, alumnis disciplinarum na¬ 
turalium maxime idoneus. Ars typographica 
in eo absoluta er perfecta: conscriptus, si quid 
mei est judicii, ad curiositatem patrum, filio¬ 
rum, scholasticorum explendam Neque vero 
sapientibus neque viris technicis dicatur hoc 
lepidum opus a clarissimo viro F. Valori con¬ 
scriptum: loquendi tamen ratio semper per¬ 
spicua, immo et legentium animis pergrata. 

Septem capitibus notionem generalem rei 
propositae praebet conscriptor. I. Veterum 
scientia: Aegyptus, Babilonii, Phoenices, He¬ 
braei, Creta; initium scientiae Graecae, Tha¬ 
les, Pithagoras ipp. 1-9) II. Atomistae eorum- 
que successores; Aristoteles, Archimedes, geo¬ 
metrae et hydraulici scholae Alexandrinae, 
astronomi scholae Alexandrinae, temporis 
mensura, meteorologta, finis scholae Alexan¬ 
drinae, scientia Etruscorum, scientia Roma¬ 
norum (pp. 11-34). 

III. Medi um aevum: alchimia, astronomi 
et mathematici Arabes, horologia et campanae, 
lentes, ignis Graecus, parva et utilia inventa 
medii aevi (pp. 35 47). IV. Magna inventa ini¬ 
tii recentis aetatis: acus nautica, pulvis igneus, 
prelum, Leonardus de Vinci et initium me¬ 
thodi experimentalis, magna inventa Galilaei, 
pendulum, telescopium, microscopium; ther 
mometrum et barometrum. 

V. Tr^s illae inventiones quae faciem ter¬ 
rae innovaverunt: machina vaporaria, machl 
na electrica, motorium reactionis (pp. 89-189). 
VI. Victoria in a^re: dfrigibile navigium, ae- 
rrtplanum, helicopterum, radium, televisio, fi¬ 
brae textiles novae: «rayon» et «nylon» (pp. 
190 221). VII. Tria praeclarissima inventa 
dierum nostrorum: «radar», apparatus reactio¬ 
nis, bomba atomica (pp. 222-290). 


Et non nullae consequuntur pagellae qui¬ 
bus praecipuorum sapientium cum antiquae 
tum recentis aetatis pulchrae praebentur pho- 
tographiae. Liber, inquam qui quasi uno per¬ 
legitur tractu mentique prorsus inhaeret. 

I. GonzAlez, C M. F. 

Corominas, Jlt an. — Diccionario Critico Etimo - 

Itigico de la Lengua Castellana. Cuatro tomos, 
Editorial Gredos. Madrid, 1957. 

In lucem tandem editum est magnum illud 
«Dictionarium Criticum Etymologicum lin¬ 
guae Hispanicae», a praeclarissimo viro Jo- 
hanne Corominas, de humanioribus litteris 
bene merito, scite bonoque omine exaratum; 
quod omnium certe sapientium plausibus ho¬ 
norabitur, atque magni in philologiae et lin- 
guisticae provincia, neque immerito, ducetur. 
Opus enim hujusmodi maxime, in blbliogra- 
phia Hispanica, desiderabatur, quippe cum 
superinra vel absoleta vel incompleta prorsus, 
euntibus diebus, devenissent. Haud incassum 
et tempora praetereunt et humani intellectus 
molimina! 

Cum doctrinarum ibi excellentia momen¬ 
toque, tum materiei copia rite collecta, atque 
ingenio et studio, quorum quidem ope res 
stabilitur, hoc opere linguam Hispanicam in¬ 
ter praecipuas romanicas in posterum colloca¬ 
tam esse dicas. 

Jam vero quattuor volumina Dictionarium 
in quarta forma majore solide complent; in 
unoquoque vero mille circiter paginae in 
sunt. Haec vero erudita volumina ornantur 
copiosa, eaque selecta, de re bibliographia una 
cum indicibus vocum exterarum et classica¬ 
rum. 

Multae adsunt voces sub quibus a magis¬ 
tro vel corriguntur vel complentur non nulla 
nobilium scriptorum opera. Toto autem opere 
plus quam 60.000 vocabula —Hispanica dum¬ 
taxat et dialecticalia considerantur— a claro 
scriptore Johanne Corominas sedulo reccnsen- 

tur; haec autem 60.(Xj0 vocabula fere ad 12.000 
• articulos» rediguntur, In quibus, praeter vo¬ 
cem principem, appendicis instar derivatae, 
compositae, affines voces perpenduntur. In¬ 
quisitio vero vocabulorum quae sub appendi¬ 
cibus includuntur, multiplex est; immo in 
universum origo chronologica adhibetur; mul* 
totiens scita, atque ea copiosa, exempla com¬ 
modantur, non raro brevis includitur eorun¬ 
dem historia. 

Hujus sane dictionarii nomenclatura ea 
fere omnia complectitur verba, quae in Aca¬ 
demiae Dictionario colliguntur, una cum aliis 
vocibus archaicis, Americanis, dialectalibus, 
recentioribus. Nulla certe in bibliotheca viro¬ 
rum qui litteras colunt opus hoc deesse pote¬ 
rit. 

Quodque tanto operi res bene vertat! 

1. GonzAlez, C. M. F. 

Peckett, M. A. - Munday. — The Standart 
two y ear Latin Course for the oral method: l 
Principia (a beginners' latin course), II 
Pseudolus noster (completing the two-year 
course) - Printed and published by Wil- 
ding and Son, Limited -Shrewsbury (Castle 
Street, 33). 

Novum opus magnique momenti lectori¬ 
bus commendamus, quod cum mira ratione 
utile misceat dulci, omne quidem feret punc¬ 
tum. Primas in eo ferunt exercitationes variae 
linguae Latinae, ut olim apud sollertiores ma¬ 
gistros maxime in communi usu fuerant, quae 
nunc sancta ac nova quadam via et ratione 
instaurandae videntur ita ut alumni peni¬ 
tiorem linguae Latinae usum et doctrinam 
adipiscantur. Quae quidem ratio, quamvis a 
nonnullis inconsulto impugnetur, mirificos ta¬ 
men adfert fructus, praesertim cum in primis 
institutionis curriculis adhibetur. Atque re¬ 
vera non tantum unus aut alter rerum ignarus 
magister hanc novam rationem propugnat 
eaque utitur, sed plures jam et in disjectis 
dlspersisque orbis terrarum dicionibus usu 
sunt experti, rubore correpti et dolore simul 
naufragii et ruinae eorum qui usu posthabito, 
linguae Latinae institutionem quaerunt fere 
tantum doctrina, cum revera usus sit cum 
stilo maximum linguarum incitamentum at¬ 
que stimulus. 


Jam vero fautores hujus novi operis id 
maxime curarunt ut pueri lingua Latina festi¬ 
ve et quasi per jocum instituerentur exercitiis 
vividis et jucundis imagunculis adumbratis. 
In primo fasciculo, cui index est « Principia», 
exercitiorum ad declinationes et conjugationes 
pertinentium magnam invenies copiam, qui¬ 
bus paulatim et quasi per gradus pueri hujus 
tam praecipui In re grammatica negotii disci¬ 
plinam penitus teneant. « Pseudolus noster• 
—hoc est enim alterius fasciculi nomen— ita 
digestus est ut jugi et vario exercitio adules¬ 
centes sensim sine sensu latine loqui et 
scribere addiscant auctoresque nobilissimos 
—Caesarem, Ciceronem, Vergilium, Hora¬ 
tium— legere et interpretari firmo pede incE 
piant. 

Cui novo operi magistrorum gratiam pros- 
perumque fortunae flatum studiose ominamur. 

J. Jim£nez Delgado, C. M. F. 

Hoffmann Henricus. — Petrus Hirrutus in ser¬ 
monem Latinum translatus ab Eduardo 
Bornemann, In aedibus Rutten et Ldning 
bibliopolarum, Francofurti a M. 1956. 
DM 5'80. 

Recens Francofurti ad Moenum in Germa¬ 
nia fasciculus Henrici Hoftmanni, cui index 
est «Petrus Hirrutus»» (Germanice Der Struw - 
welpeter) in sermonem Latinum translatus ab 
Eduardo Bornemanno, prodiit in aedibus Rut¬ 
ten et Loning bibliopolarum, qui jam prius 
Hoffmanni librum lingua Germanica edendum 
curaverant. Agitur in eo de lepidis et jucundis 
facetiis pulchris picturis ab ipso HenricoHoff- 
manno medicinae doctore illustratis. Facetiae 
sunt variae: «1. De Petrulo, puero hirruto. — 
2. De Friderico malefico fabula. — 3. De flam¬ 
miferis fabula tristissima. — 4. De pueris 
atratis fabula. — 5. De venatore saevo fabula. 
— 6. De Conrado polllcisuga fabula. — 7. De 
Caspero, puero jusculispernaci, fabula. — 8. 
De Philippo, puero oscillaci, fabula. — 9. De 
Johanne aerispice fabula. — 10. De Roberto 
volante fabula». 

Neque vero desunt narrationes et hujus¬ 
modi fabulae, quibus linguae Latinae institu¬ 
tio vividior fiat et pueris jucundior. Nunc me¬ 
mini Guilielml Buch, Max et Moritz facinora 
puerilia (a 1932, Monachii, apud Braun et 

Schnei ler bibliopolas); Avenarii, De erratione 
Georgii Pelleterii (in Palaestra Latina, fasc. 41 
et ss.); Jovei, Corocotta rex latronum (in Palaes¬ 
tra Latina, fasc. 6l ct ss.); Tescari, De Pipetta 
homine mendaci (in «Latinitate», 1953, pp. 112- 
116); Maffacini, De mira vita Pinoculi; Ludo- 
vici Marci, Mirifica portenta de venatore Tito et 
Cane M elampo (in Palaestra Latina, fasc. ^3 
et ss.); Athanasii Sinuas, Cucullina rubea et Pol¬ 
licarius (Barcinone apud auctorem, Pje. de la 
Concepcidn, 4); H. Henrici Paoli, Musa jocante 
(Le Monaier edidit Florentiae, a. 1929); Otto- 
nis Schmied, In veste Latina (Wien, 1937); 
Johannis Weis, jocosa (R. Oldenboug Verlag, 
Munchen / Dusseldorf, 1952); Id. Curiosa 
(Ibidem); Id. Bella Bulla, Faceti ae verborum 
Latinorum illustratae (Ferdinand Dummler 
Verlag, Bonn); necnon lepidae, curiosae, ju¬ 
cundae narrationes et facetiae et fabulae quae 
(n commentariis qui inscribuntur *Acta Diur¬ 
na», Palaestra Latina, « Latinitas», « juventus», 
* Societas Latina», <Alma Roma» prodeunt vel 
prodierunt. 

Haec narrationum et fabellarum genera, 
praesertim cum pulchris adumbrantur indagi¬ 
nibus, pueris grata sunt et valde utilia ad 
amorem et studium in linguam Latinam susci 
tandum et alendum. Hunc igitur Henrici Hoff- 
manni librum non possum non laudare eam- 
que collegis et linguae Latinae magistris com¬ 
mendatum magnopere cupio. Optimam partem 
obtinebit auctor si opus in altera editione ma¬ 
gis castigatum rectiusque ad Latinitatem ap¬ 
tatum curaverit. 

}. Jim£nez Delgado, C. M. F. 

J. de Vallata. — Poliodorus, comedia huma- 
nistfca desconocida. Introducci6n, estudio, 
transcripcibn y notas por Jos£ M.* Casas 
Homs. Consejo Superior de Investigaciones 
Cientificas. Instituto «Nicolds Antonio*. 
Madrid. 

«Poliodorus* ex praecipuis personis est 
hujus comoediae, lingua Latina exaratae; 
cujus auctor est joannes de Vallata, quod 
tamen fictum seu mutuatum nomen videtur 
esse sub quo nobilis illius Joannis Pontani no¬ 
men fortasse latet. Ita censet Professor linguae 
Latinae in Instituto Barcinonensi «Men£ndez 


Pelayo*, Josephus M. a Casas, qui hoc bellum 
opus in vulgus edidit; quod quidem maxime 
aestimabunt Latinarum litterarum studiosi, 
cum adhuc in tenebris jacuisset omnibusque 
esset ignotum. 

Textus hujus lucubrationis Latinae ter¬ 
tiam voluminis partem complectitur (pp. 171- 
245) Post nomina 14 personarum dramatis, 
sic incipit textus: «Joannes de Vallata anno¬ 
rum XVIII comediam (sic) sequentem confe¬ 
cit*. «Petisti a me, Thoma suauissime, ut tibi 
commediam (sicj conficerem. Laborem ego 
non respui, et tibi morigerandum putaui, a 
quo omnia iure merito commeritus sis, hanc 
tibi absolutam trado, quam ego commediam 
non appello, sed inepciam quandam». 

In prooemio clarus Doctor Josephus M. 
Casas de proposito in hoc libro diserte verba 
facit (pp. 5-11). Et totum librum in tres par¬ 
tes dividit: Ante notanda (pp. 13 54); Polio¬ 
dorus (pp. 55 170). Textus (pp. 171-245). Tres 
consequuntur appendices: comoediae, quae a 
renovatis litteris dicuntur (pp. 249-252); co¬ 
moediae medii aevi (pp. 253 256); fragmenta 
Philogeniae, ab Ugolino Pisani confectae (pp. 
257-2bO). Index rerum et index generalis li¬ 
brum scite absolvunt (pp. 263 272). 

Prima libri hujus pars magni quidem mo¬ 
menti est habenda in cognoscenda historia 
dramatis Latini apud veteres, medio aevo, 
tempore quo prodiit «Humanismus» littera¬ 
rius; ibi etiam annumerantur praecipue co¬ 
moediae, quarum certe compendium et gratum 
et studio dignum proponitur. Transcriptio 
historica prorsus est e codicibus desumpta, 
quae viris eruditis et philologis erit jucunda. 

A. MarquSs, C. M. F. 

Leandro de San Jos£. — Gramdtica hispano- 

latina comparada. Sucesores de Rivadeney- 

ra, S. A. Paseo Ontfsimo Redondo, 26. 

Madrid 

Grammatica haec Hispanica-Latina com- 
parara Seminariis prae primis et Collegiis 
ecclesiasticis nationum Hispanicarum Ameri¬ 
canarum dicatur, quae lingua utuntur Hispa¬ 
nica. Quasi triplex opus appellarem, quod 
doctus Latinitatis professor P. Leander a 

Sancto Joscpho In tres cursus via ac ratione 
distribuit. 

Cursus primus analogiam et morphologiam 
complectitur (pp. 13-221); alter cursus synta- 
xim (pp. 223-485); tertius vero orthologlam 
(pp. 487-655). Libri quidem moles aliquantu¬ 
lum difficilioris usus hanc grammaticam 
alumnis reddat: de ratione autem exponendi 
explicandique grammaticas regulas, cum in 
lingua Latina tum in Hispanica, nihil hic 
subtiliter dicere valeo. Qui methodum phi- 
losophicam-grammaticam a praeclaro viro 
Robles D£gano excultam habeant, ii facile 
rem penitus percipient et, nisi multum fallor, 
libri altam ac profundam doctrinam sapient. 

In operis praefatione clarus auctor (pp. 5- 
12) non nulla de ratione atque via in gram¬ 
matica elaboranda perstringit. Methodum 
hanc philosophicam in erudiendis pueris op¬ 
timam censet, quamquam haud pauci aucto¬ 
res impeditissimam habent. Fortasse hic 
illud: Pervaria hominum studia et sententiae. 
Processus comparationis linguae Latinae cum 
Hispanica, etsi protrahat studium, nobis 
placet ducemusque discipulis commodiorem. 
De nomenclatura in usu hujus grammaticae 
alii alia - neque immerito— dicent. Magistri 
Latinitatis aestimationem potius facient 
quam alumni. Liber autem magni momenti 
maximique ingenii est. De systemate autem 
paedagogico disserant sapientes et qui «critici 
litterarii’ dicuntur. Nos lectoribus «Palaestrae 
Latinae» ultro hunc librum editum esse nun¬ 
tiamus, more quidem nostro, auccorique imo 
corde plausum impertimus. 

P. PHiLoroNus, C. M. F. 

Pavano Giovanni. — Linguistica Sistematica. 
Dizionario Tematico latino dei verbi e 
delle forme di terza declinazione. Editrice 
Le Stelle-Milano. Via Abbadesse, 54; 
1957. 

Ad finem hunc tendit lepidum hoc Dic- 
tionarium thematicum Latinum, ut Latinita¬ 
tis discipulo tanquam ansam, in inquirendo 
statim casu nominativo nominum et adjecti¬ 
vorum tertiae declinationis, praebeat eumque 
negotio fere nullo adjuvet in reducenda quali- 
cumqueforma verbali ad indicativum praesens. 


Dictionarium vero thematicum tres com¬ 
plectitur tabulas: 1. Tabula thematica no¬ 
minum et adjectivorum tertiae declinationis 
(pp. 15*65). 2. Tabula thematum perfecti indi¬ 
cativi (pp 67-108). 3. Tabula thematum su¬ 
pini t pp 109-118). In introductione (pp. 9-14), 
perspicue agit clarissimus professor J. Pava¬ 
no de uniuscujusque tabularum usu; paucis 
autem in praefatione (pp. 5*8) de objecto et 
scopo libelli se absolvit. 

Hic admodum commodus liber alumnis 
litterarum Latinarum; ars ibi typographica 
domus editricis «Le Stelle» absoluta. Nostra 
quidem sententia, opus melius perquam red¬ 
deretur, si litterarum ordine saltem verba 
irregularia linguae Latinae adderentur. Nihilo 
secius illud Commentarii nostri lectoribus 
vel maxime commendandum censuimus. 

A. Marqu£s, C. M. F. 

Pastorino Agostino. — Tropaeum Liberi. Sag- 
gio sui Lycurgus di Nevio e sui motivi 
dionisiaci nella tragedia arcaica. Instituto 
di Filologia Classica, 1957. Universiti di 
Genova. Facolti dl Lettere. 

Inscriptio illa percelebris tragoediae Ac- 
tianae «Tropaeum Liberi», et huic scitae lu¬ 
cubrationi de modis dionysiacis in tragoedia 
Romana pristina est inscripti ni. Magni certe 
momenti hic liber in hujusmodi rei explica¬ 
tione, adhuc notitiae apud litterarum Latina¬ 
rum scriptores valde incertae. Post pondero¬ 
sam eamque non ignobilem praefationem (pp, 
7-15), clarus vir A. Pastorino suum explicat 
opus, quinque in capita divisum, I. De 
re Lycurgea apud Aeschylum (pp. 17-33). II. 
Lycurgus Naevianus (pp. 35 59) III. De prae¬ 
senti rei statu circa Lycurgum Naevianum 
deque consectariis veri similibus de vitae 
eventis poetae Naevii (pp. 6i-86) V. Diony¬ 
sius in theatro tragico Ennii, Pacuvii, Actii 
(pp. 111-1 31). Denique in operis fine (pp, 1 33- 
136) lepidam synthesim de re texit Professor 
A. Pastorino. In totius libri cursu criticae 
notae exstant et abundantes et acuminis in¬ 
dicio praeditae Alio nomine «Stasiastae* et 
cognita apud auctores est tragoedia Actiana, 
de qua in hoc volumine recensito. 

I. GonzAlez, C. M. F. 

J. Frappier. — Chrttien de Troyes. Un volume, 
11 x 16 5, 256 p. 540 Fr. Librairie A. Ha* 
tler, 8, Rue d'Assas, Paris. 

Volumen hoc quinquagesimum numero 
est in nobili illo librorum. Corpore Gallico 
«Connaissance des Lettres*. Christianus de 
Troyes clarus est atque praecipuus inter auc¬ 
tores litterarum Gallicarum, et plurima quidem 
de eo, ante hos centum annos a scriptoribus 
in lucem data sunt. 

At ejus tamen bibliographiae lacunae, et 
fontes seu origo numinis litterarii ac poStici 
haud paucas quaestiones, quibus nulla adhuc 
adscripta est responsio, secum ferunt. Ut ipse 
clarissimus hujus operis scriptor confitetur, 
res veluti synthesis praevia habenda. Ibi 
autem ipse facile cernis, quis fuerit Christia¬ 
nus de Troyes, ut poeta et cultor artis, indo¬ 
lis personaeque descriptor,» aretalogus», mora¬ 
lis scientiae in praecellenti cultura scriptor. 

Sic vero libri, post breviusculam praefa¬ 
tionem (pp. 5-6), tenor: «I. L'£poque et l'oeu* 
vre (pp. 8 65); II. Philomena. Deux chansons 
d*amour (pp. 66-84); III. Erec et Enide (pp, 
86-105); IV. Clig£s (pp 106-123); V. Le Che 
val/er de la charrette ou Lancelot (pp. 124- 
146); VI. Le Chevalier au lion ou Yvain (pp. 
147-169); VII. Le Conte du graal ou Perceval 
(pp. 170-209); VIII. Originalit£ et influence 
(pp. 210 242)». —Luculenta bibliographica no¬ 
ta (pp. 243-256) totum perficitur opus a claro 
Professore Sorbonnensi J. Frappier eruditissi¬ 
me exaratum. 

P. Philoponus, C. M. F. 

R. Bossuat. — Romatt dc Renard. Librairie 
A. Hatier Un volume, 11 x 16'5, 192 p , 
450 Fr. Rue d Assas, Parfs 1957. 

Commodum certe aequumque est hoc 
Poema de Rcnard t ea inter opera, quae prostant 
in Collectione «Connaissance des Lettres», 
connumerari Etenim in omni Gallico littera¬ 
rio aevi medii opere, nullum paene scriptum 
amplius viro studioso jucundum, neque me¬ 
lius quod temporibus adjunctisque quibus na¬ 
tus fuerit, exprimat. 

Exemplaribus quidem Latinae linguae 
eductae, lepidae hae narratiunculae, sub 


earumdem Gallica forma et specimine, am¬ 
plum sibi extemplo lectorum examen, in qui¬ 
bus omnia facile societatis genera commiscen¬ 
tur, adseivere. In iisdem scilicet, facundia 
Gallorum ingeniumque criticum saeculo duo¬ 
decimo luculenter ostenditur 

At vero versfone totius libri deficiente, 
nostrorum dierum lectores haud sibi aequam, 
eamque omnino accuratam, speciem de natura 
hujus modi Poematis de Renard confixerunt. 
Juges de eodem disputationes et quaestiones 
minime transierunt adhuc virorum erudito- 
rum provinciam, atque non nullae dumtaxat 
summae seu compendia sunt in anthologias 
litterarias introducta, aut ad usum discipulo 
rum devenere. 

Ex quo neutiquam Inutile ea in brevem 
synthesim colligere atque referre quae ho¬ 
dierna scientia et ars critica de re comperit. 
Ea autem videsis in hoc opere, a claro Profes¬ 
sore R. Bossuat exarato, cujus quidem index: 
«I. La tradition manuscrite (pp. 5-10); II. Les 
branches de «Renard» (pp. 11-60); III. Pr£- 
curseurs du Roman de Renard (pp. 61-67); 
IV. Origines et Sources (pp. 69 88); V. La 
peinture des personnages (pp. 89-107); VI. La 
parodie et la 9atire f pp. 109-119); VII. L'art et 
le style (pp. 121-138); VIII. La survivance de 
Renard (pp. 1 39-167)*. — Scite absolvitur opus 
conclusione, notis bibliographicis, tabula 
chronologica (pp. 169-187). 

I. Gonzalez, C. M. F. 

Garcia-Borrc3n Moral, Juan C. — Stneca y 
los Estoicos. Consejo Superior de Investiga- 
ciones Cientificas. Instituto «Luis Vives» 
de Filosofia. Delegaci6n de Barcelona. Es- 
tudios, nura. 6. 1956. 

De solida opera et adjumento agitur ad 
studium philosophi Senecae, ab inclito pro¬ 
fessore philosophiae J. C. Moral. Ante oculos 
ipse habuit in libro conficiendo prae primis 
editiones Teubnerianae: L. A. Senecae opera 
quae supersunt (Tragoediae, 1902; Dialogorum 
libri XII, 1905; Naturalium quaestionum libri 
VIII, 1907; De Beneficiis libri VII et De Cle¬ 
mentia libri II, 1904; supplementum. De mor¬ 
te Claudii, cet.). 

Delegationi Instituti «Luis Vives» de Phi¬ 
losophia praefectus, clarus vir Joachim Carre- 
ras Artau, opus exhibet atque de conspicui 
auctoris persona non nulla verba texit (pp. 
7-9). In introductione diserte loquitur scriptor 
de ea voce *senequi$mo>, qui medio abhinc 
saeculo rnigni usus est in litteris Hispanicis 

(pp. 11-22). 

In duas vero partes liber dividitur, nempe: 
I. Seneca ante corpus Doctrinae Stoicae. II. 
Ethica scoica et Ethica «senecista». Tria 
capita primam partem circumscribunt: 1. Se. 
neca et stoicismus (pp. 25-31); 2. Logica stoica 
et Seneca (pp. 32-35); 3. Physica, Metaphysi- 
ca, Theodicea stoica (pp. 36-58). 

Et tria sunt alteri parti capita: 1. «Intel- 
lectualismus» et «ethicismus» (pp. 61-97); 2. 
De sensu «Totius* et dignitate hominis (pp 
98-136); 3. De ratione qua Seneca conceperit 
vitarp moralem (pp. 137 220). Conclusiones 
praecipuae totius operis (pp. 221-240) acute a 
claro scriptore colliguntur, quae quidem faci¬ 
liorem totam doctrinam ante legentis oculos 
reddunt. Index bibliographicus de re optimus 
et absolutus lucubrationem scientificam ab¬ 
solvit et complet. 

A. MarquSs, C. M. F. 

S. Montserrat. — Jnterpretacidn histdrica dei 
Quijotc y otros ensayos. Facultad de Filosotia 
y Humanidades. Universidad Nacional de 
Cdrdoba, Argentina, 1956. 

In hoc libro tres lucubrationes prostant de 
historica interpretatione illius celeberrimi ope-, 
ris, litterarum Hispanicarum principis, cui 
inscriptio: Ingenioso Hidalgo Don Qutjote de 

la fAancha». Historia tamquam fundamento 
innixus, scriptor analysim texit de implexa 
structura civitatis cultusque illius temporis 
vere aurei litterarum Hispanicarum. 

Hi autem tituli harum lucubrationum: 

«Don Quijote en la encrucijada o Sancho Panza 
el burguis» (pp. 13 44); <El Quijote , Concienda 
de Espafla: Locura y DesengaUo de una M isidn 
Histdrica » (pp. 55-76); «E/ choque dialtctico en- 
tre dos formas de vida y su expresidn en el Quijo¬ 
te: el Renacimiento espaflol> (pp. 74-114). 

Ceteris autem Hispanicis scriptis littera¬ 
riis hi tituli: *Arte y (emporalidad » (pp. 115- 


127); *Arte y Tradicidn » (pp. 129*142) <Sentido 
y fin de la biografla » (pp. H3 15^); <S(ntomas 
de la nuet a poesla » (pp. 157*168); Notas para 
una estdica dei cine » (pp. 169-179); *Franz 
Kafka y el oscuro presente » (pp. 183-189). 

Paucis liber est de «aesthetlca litteraria», 
cum fundamento in historia litterarum Hispa¬ 
nicarum, qui uno quasi tractu perlegitur. 

.1 

J A. NIunez. — Leopoldo Lugones . Facultad de 
Filosofia y Humanidades. Universidad 
Nacional de Cbrdoba. Argentina. 

Breviuscula haec lucubratio, quae 43 pa¬ 
gellas complectitur, de scriptore et humanista 
Leopoldo Lugones lecta primo fuit in Collegk) 
Nationali Montisserrati atque edita postea 
in Commentario Facultatis juris, anno II, 
num. 2 et 3. Nunc denuo a Facultate Philo¬ 
sophiae et Humanitatum Cordubensi in vul¬ 
gus editur in usum 9uorum alumnorum. Ibi 
recolitur, ad collationis modum atque ratio¬ 
nem, litterarium opus clarissimi viri Leopoldl 
Lugones in urbe Corduba, primis annis ejus¬ 
dem litterariae initiationis. 

A. Marqu£$, C. M. F. 

Ziegler, Konrat — Plutarchos von Chaironeia . 
Altred Druckenmuller Verlag in Stuttgart- 
Waldsee, 1949, pg. 323. 

Plutarchus scripsit opera moralia et histo¬ 
rica, quibus sibi gloriam immortalem compa¬ 
ravit. Ejus Vitae parallelae pertinent ad histo¬ 
riam Graecorum et Romanorum, quas in 
corpore illo Teubneriano evulgavit clarus vir 
K. Ziegler, hujus operis scriptor, quasque in 
Germanicum sermonem convertit et in edi¬ 
tione Helvetica Artemis prodidit. Plutarchus 
aiia quoque scripta composuit, Moralia, de 
rebus ad philosophiam, litteras, poStas, gram¬ 
maticam pertinentibus. 

At K. Ziegler non modo in hi9 operibus 
Plutarchianis est perpendendus, sed prae pri¬ 
mis in his quae llU Pauly Wissowa: Realen- 
cyclopadie continentur, ubi summa diligentia 
et doctrina de omnibus quaestionibus, quae ad 
Piutarchi vitam, animum, mores, opera spec¬ 
tant, agit et fundamenta jacit ad quamlibet 
disputationem scientificam de Plutarcho Ita¬ 
que qui de Plutarcho aliquid cognoscere vel 

scribere vel loqui in posterum animum indu¬ 
xerit, illud Zieglerianum scriptum imprimis 
adeat oportet. Alii antea de Plutarcho scripse¬ 
rant eleganter et accurate, ut Hirzel (1912). 
Nunc vero K. Ziegler studioso labore, nova 
ratione et ad philologiam aptata, omnia colle¬ 
git quae ad Plutarchum spectant. 

F. Castagnou. — Foro Romano. Fotografie di 
Paolo Di Paolo. Editoriale Domus, Milano, 
1957. 

Hujus libri lectione animum meum vehe¬ 
menter commotum esse profiteor, cum tot 
ruinarum magnarumque rerum vestigia sum 
contemplatus. Nam id efficitur hujus libri 
lectione, ut legens credas te tuis ipsis oculis 
videre illa monumenta Romanorum nobilissi¬ 
ma quae quondam Forum fuerunt Romanum, 
cujus vestigia tantum et umbrae ad nos usque 
pervenerunt Hic collectas invenias photogra- 
phias optimas pulcherrimasque a Paulo Di 
Paoli ope lucis expressas. Qui vero illas uni 
veluti formae reddidit, fuit Ferdinandus Cas¬ 
tagnou, qui scita introductione et notulis 
omnes et singulas illustravit tabulas et unius¬ 
cujusque monumenti historiam et adjuncta 
breviter subjunxit. In summa, 65 photogra- 
phiae hoc libro continentur optima charta et 
macrocollo adhibitis, quo picturas maxima 
perspicuitate licet contemplari. 

Hic liber illi qui Forum Romanum viserit, 
memoriae erit perjucundae, qui vero non lus¬ 
traverit, maximam delectationem perceptu¬ 
rum spero. Gratulari volo Officinae Librariae 
«Domus> quae praeter hunc bellissimum, alios 
etiam hujusmodi libros edendos curavit, quibus 
tota Italia antiqua illustratur et penitius cog¬ 
noscitur. 

Jacobus Sidera, C. M. F. 

E. Decahors. — Dictionnaire Fran$ais-Latin. 
12 edit. A. Hatier, 8 Rue d Assas, Paris, 
VI, 1957; pag. 864. 

Si opus saepe editum se ipsum commen¬ 
dare videtur, haud parum commendandum 
hoc dictionarium erit, quod duodecies in lu¬ 
cem editur Liber est sane hujuscemodi libro¬ 
rum specimen et forma, et apta verborum 
selectione et copia, et vocum sensuum perspi¬ 


cua dispositione. Scriptus est Latinitatis alum¬ 
nis qui quidem paucioribus in loquendo et 
scribendo utuntur verbis ut propria seu potius 
aliena cogitata exprimant. Nam quae ipsis 
latine exprimenda plerumque proponuntur 
omnia fere praeterita esse videntur et ab hac 
aetate prorsus aliena. Quare in hoc dictiona 
rlo non invenies illam verborum copiam qui¬ 
bus usus puer de a&ronavibus loqui et scribere 
possit et de traminibus et de pediludio et de 
bombardis atomicis deque ceteris quibus hodie 
hominum mentes agitantur vexanturque, et 
puerorum animi magis moventur et incitan¬ 
tur. Quod tamen neque Auctor facere in 
dictionario parando voluit. Sed utinam id 
facere aliquando velit idque assequi possit, 
quo Latinitas vigens alumnis facilior et ju¬ 
cundior et utilior reddatur. Nam et Auctor et 
Offici na Libraria Hatier ad haec opera perfi¬ 
cienda parati sunt quam qui maxime. Quod 
quidem et pueris et magistris omnino proban¬ 
dum speramus. 

Griechische Grammatik. 1. Teii: — Laut* und 
Frrmenlehre von Hans Zinsmeister. pg. 
250. II Teii: Satzlehre von Dr. Hans Lin 
demann. Dialektgrammatik und Mctrik von 
Hans Faerber, pg. 172. Bayerischer Schul- 
buch-Verlag. Munchen, 1954, 19j7. 

Quid linguam vel discimus vel docemus 
nisi ut ea vel loqui si adhuc vigeat, vel si non 
vigeat, facile jucundeque legere queamus? 
Quare grammatica Graeca ad omnes quaes¬ 
tiones respondere debet quae in scriptoribus 
quibuscumque Graecis legendis, sive Homerus 
est sive Hesiodus, Xenophon, Tragici sive 
quis alius, enascuntur Immo talis sit oportet 
quae non modo nodos facile diducere doceat, 
verum etiam totam linguae explicationem seu 
evolutionem, quod ejus fieri possit, exponat. 
Talem grammaticam, quae utroque fine 
contineretur, scribere voluerunt Auctores, 
quae etiam nova esset rerum saltem exposi¬ 
tione et ordine. Neque librum novum solis 
scholae mediae alumnis scribere voluerunt, 
sed etiam superiorum scholarum alumnis, 
qui philologiam profitentur. Quare neque 
mirum 9 i totam materiam duobus voluminibus 
continendam coacervaverint. Hac etiam de 
causa, certas normas seu leges, a magistris 

alumnisque necessario ante oculos habendas 
Auctores statuerunt ad rectum usum Gram¬ 
maticae ut ex ea optimi fructus percipi pos¬ 
sent. 

Prius volumen —a Johanne Zinsmeister 
compositum et in quinque partes divisum— 
morphologlam totam habet, quae absoluta est 
et lucido ordine disposita. Accurate in eo 
discernuntur quae tradenda sunt inferiorum 
scholarum alumnis quaeque superiorum. Hanc 
formam verbalem tantum ex multis quae 
expetivi et inveni, nullibi explicatam me vi¬ 
disse fateor aovfroko et xpooko a Xenophonte 
In Anabasi 1 , 9, 7. 10 usitatam, quibus non 
semel discipulos conturbatos videas, qui quae* 
rentes nihil inveniant nisi frseto, Etxo, in pa¬ 
radigmatis seu speciminibus propositum. 

Syntaxin exaravit Dr. fohannes Linde- 
mann, qui opus mira perspicuitate clarum et 
simplicitate et ordine praestans perfecit. Pri¬ 
ore voluminis parte propositionum elementa 
separatim proponit, altera propositiones sin¬ 
gulas et in seipsis et prout inter se conjun¬ 
guntur et copulantur. In parte quam appendi¬ 
culam dicas Dr. J. Faerber de dialectis non 
Atticis agit, quo facilior reddatur lectio eorum 
scriptorum qui sermone non Attico in scri¬ 
bendo usi sunt. Deinde de aliis rebus utilibus 
verba breviter facit, quae etiam scriptoribus 
legendis inservire poterunt. 

Dr. Joh. Faerber, qui Corpori scholari eden¬ 
do cui est titulus: Griechisches Unterrichtswerk 
praeest et moderatur, rem quoque metricam 
apte et concinne et breviter pertractat. 

Ut patet Grammaticam optimam lectori¬ 
bus commendamus et ordine et materia et re¬ 
rum copia conspicua. 

A Lagier. — Memento grammatical et orthogra - 
phique. Collection Poucet. A. Hatier £di- 
teur. Paris, pg. 648 minutissimae. 

En libellulum nam mole minimus est et 
aliquanto pollice major— qui 648 paginis ca¬ 
pit praeter dlctionarlolum orthographicum, 
de re grammatica notiones praecipuas, indicem 
verborum irregularium, quandam de verbis 
formandi9 notitiam, homonyma verba, deni¬ 
que sententias ad exteras linguas pertinentes, 
quae apud Gallos usu venerunt. Ut patet 


libellus utilis commodusque; «memento» ta¬ 
men hujus consilii mei: cave eum in crumena 
amittas. 

Jacobus Sidera, C. M. F. 

Paoli, Ugo Enrico. — Apis Matina. Libro di 
letture latine per Ia Scuola Media. Sanso- 
ni. Via Faenza, 71, Flrenze, 1957. 

Illa pu€tae Horatii lepida vox «Apis Mati¬ 
nae more modoque» (c. IV, 2, vv. 27 sq.), huic 
operi nomen, neque sane immerito, contulit. 
Opus id opportunum, in quo Latina lingua 
quasi jocose alumnis addiscenda \ roponitur. 

Innumerae fere tabulae pictae, eaeque le¬ 
pidissimae, a claro viro P. Bernardini delinea 
tae, librum vel prima facie pueris commenda¬ 
bunt: ex quo et res ipsa commodius dum le¬ 
gunt, eorum mentibus inhaerebit. 

Liber duas in partes dispertitur. In altera 
hae sectiones: 1. Gradus primus —Fabellae 
breves, Ridicularia, De Aesopo, Aenigmata, 
Carmina (pp. 5-28). 2. Sententiae —Sententiae 
breves per saturam, Sententiae secundum ar¬ 
gumenta dispositae, Sententiae ex Vetere Tes¬ 
tamento, Veteres indorum sententiae (pp. 3l- 
48). 3. Res veteres —Narratiunculae, Facete 
Dicta, Praeclarae veterum voces, Notabilia 
quaedam (pp. 51-96). 4. Hortulus Jucundus 
—Fabellae longiores, Aenigmata (pp. 99T22). 

In parte altera voluminis octo sectiones: 
Ex Novo Testamento; Phaedrus, Cornelius 
Nepos, Ovidius, Tibullus, Caesar, Antholcgia 
Lyrica, Lectiones de Historia Romana (pp. 
127-484). Breviusculae notiones de Prosodia 
et arte Metrica (pp. 487*503). Atque solutio¬ 
nes aenigmatum (pp. 505-5o7). Maxime lecto¬ 
ribus Palaestrae Latinae hoc opus commen¬ 
dare juvat, quo certe i.atinitatis studium (n 
dies evolvetur. 

A. Marqu£s, C. M. F. 

Berguin, Henri. — Grammaire Latine . A. Ha¬ 
tier, 8, rue d'Assas, Paris. — VI. 1957. 

Inter innumeras paene Latinae linguae 
grammaticas, conspicuum haec sane locum, 
procul dubio, in litterarum provincia obtine¬ 
bit. Etenim paedagogica hodierna ratio, cum 
intrinsecus tum extrinsecus, hoc in opere mi* 

re splendescit Librum dumtaxat aperias, at¬ 
que animus 9tatim non oblectari non potest. 
In eo conscribendo et perpoliendo quattuor 
Latinae linguae clarissimi magistri laborarunt: 
H. Berguin, A. Hano, G. Petiot, G. Planche. 
Domus vero A. Hatier tota typographica arte 
ornatuque, id quod maxime Latinitatis cultori 
ducendum, librum locupletavit. 

Ars haec grammatica, Ipsorum ex scripto¬ 
rum proposito, «ne pr£ti nd pas £tre complete, 
ni 9avante, ni r^volutionnaire, mais claire et 
pratique». At vero studium ln opere servandi 
normam «practicam* minime impedit quo¬ 
minus ante oculos ab auctoribus progressus 
ex hodierna paedagogia proponantur, 
i Ea a utem «9ystematica» Morphologiae di¬ 
stinctio a Syntaxi, facile lectorem juvabit; ta¬ 
bulae unius cujusque conjugationis et synthe* 
ticae et analyticae rem 9cite, in discipulorum 
9cilicet commodum, detegunt; exempla vero 
in Syntaxi selecta sunt; studium Latinae ora¬ 
tionis 9implicis et compositae accuratum; ca¬ 
pita quae res summatim perstringunt («recapi* 
tulatifs») consentanea; index tandem libri ana- 
lytlcus commodissimus: totius operis facilli¬ 
ma est clavis. Paucis, est cur Latinitatis alum¬ 
ni grammaticae huic libenter operam dare 
intendant. «Omne tulit punctum, qui miscuit 
utile dulci>. 

IlDEPHONSUS GoNZALEZ, C. M. F. 

Gautreau et Rosset. — Grammaire Latine. 

Classes du l. €r cycle. Les £ditiens de l'£- 

cole, 11, rue de Sfcvres, Paris, 1957. 

Nova haec grammatica Latina tanquam 
summa vel compendium est alius grammaticae 
Larinae — Grammaire latine (pour toutes les clas¬ 
ses) — ab eisdem claris professoribus, M. 
Gautreau ♦ Ch. Rosset, nuper in alumnorum 
Latinitatis usum exaratae. Ducentis admcdum 
pagellis, iisque affabre editis, liber constitui¬ 
tur 

Textus nempe hic tironibus levior, ideo- 
que non nullis minori9 momenti praeceptis 
apte caret. Paragraphorum aurem numeri cum 
eis grammaticae Latinae «completae» facilita¬ 
tis causa, consonant. Rite typorum distinctio¬ 
ne et tei distinctio alumni menti elucet. 

Opu9 hoc, ascendenti sane ratione, perficit 
illud « Cahier de Grammaire latine (pour les clas¬ 


ses de sixitme et de cinquitme) », a praeclaro viro 
Ch. Rosset digestum. Qua quidem re sensim 
sine sensu efficitur, ut lingua Latii juniorum 
mentibus commode inhaereat, quod est vide 
licet propositum Domus «Les Editfons de l’£ 
cole». 

His finem pono, illud ex animo professorum 
M. Gaurreau - Ch. Rosset describens: «Ln pu- 
bliant un Cahier et deux Gramtnaires, nous 
esp£rons avoir marqu£ prudemment les Stapes 
n£ces9aires dans 1'acquisition de ces £l£ments 
du latin que Ia pratique de nos Exercices ren- 
dra familiers aux £l£ves du premier cycle des 
classes secondaires». 

A. Marqu£s, C. M. F. 

Comes, Giovanni. — Latina V<?x. Antologia La¬ 
tina per la Scuola Medfa. Angelo Signorelli 
Editore, Roma. 

Volumen hoc 382 solidarum pagellarum 
ad sermonem Latinum delibandum curioso 
discipulo traditur. Praecipua ibi excerpta e 
Sancto Evangelio, Phaedro, Eutropio, Cornelio 
Nepote, Caesare, Cicerone, Catullo, Tibullo, 
Ovidio, Martiale, Quintiliano, Plinio Juniore, 
reperies (pp. 3-325). 

Aliquantulum vero spatii er «Humanistis» 
de Latinitate bene meritis, Petrarcae, Pontano, 
Sannazaro, a claro libri hujus auctore tribui¬ 
tur. Carmen enim «Italica Salutatio», Petrar¬ 
cae; «De Tumulis II, 2» et «De Amore Conju¬ 
gali II, 12», Pontani; et «Praesepium», San* 
nazari recoluntur (pp. 329-334). 

Atque non nulla de ratione vitae Romanae 
perstringuntur: De Kalendario, Rcmanorum 
religione, sacerdotibus, sacrificiis, precibus, 
templis, ritibus funebribus; de exercitu, ma¬ 
chinis militaribus, nautica, institutionibus 
politicis et socialibus; de vita privata, institu¬ 
tione, schola, familia, festis, ludis (pp. 335- 
348). Nominum tandem propriorum indice to¬ 
tum opus perficitur (pp. 349-382). 

Plurimae, eaeque nobiles, toto libro ta¬ 
bulae pictae de re Romana eduntur concin¬ 
ne excusae. Notui ae vero ad calcem et conspi¬ 
cuae et sobriae et eruditae. Nullibi farrago 
critica, philologica, historica, geographica. Li¬ 
ber Latinitatis discipulo, quod in votis claris¬ 
simi viri G. Comes, omnino aptus. 

Philoponus, C. M. F. 



SCHOLARES LINGUAE LATINAE COMMENTARII 

ANN. IV - (FASC. II) - N. 14 M. JUNIO A. MCMLVIII 


—Quid significat schola? 
—Graece «otium» significat, 
quia discipuli a ceteris nego¬ 
tiis vacant ut litteras discant. 

Qui docet est «doctor» seu 

> 

magister; qui discit «disci¬ 
pulus» seu alumnus. 


AULUS ET MARCUS 
SCHOLAM PETUNT 



Aulus et M arcus bene mane e somno 
excitantur a paedagogo, deinde vestes in¬ 
duunt, faciem lavant, capillos comunt, 
toga praetexta se amiciunt. 

Superiore anno ludum litterarium 
frequentarunt ubi in litterarum elementis, 
legendo maxime et scribendo, sunt eruditi. 
Nunc autem scholam adeunt, ubi ma¬ 
gistrum audiunt in grammatica aliisque 
disciplinis valde versatum, qui pueros 
edocet grammaticam, historiam, terrarum 
descriptionem, mythologiam, mathemati¬ 


ca. Ambo confabulantes pergunt atque 
eleganter togam praetextam gerunt, ut par 
est nobili adulescentulo Romano; in ma¬ 
nibus autem pugillares habent . 

Schola —ut videtis — non est an¬ 
gusta sed valde capax; ad januam non¬ 
numquam est ostiarius qui advenientes 
pueros salutat eosque tn amplam porti¬ 
cum, ubi schola habetur , ducit; juxta est 
hortus ubi flores et arbores ab ipso ostia¬ 
rio diligenter curantur. 

Cavenda est eventorum cupiditas 

Multos abhinc annos -adulescens tum eram er fabellis delectabar— 
hanc fabellam mihi ad focum sedenti avia narravit. 

Fuit olim cuniculus —fratrum minimus natu— parvulus quidem corpore, 
sed ineundi pericula stidiosissimus, cui, ex candido pellis colore, nomen 
«Albulo» inditum est. 

Quodam die cum eum vitae domesticae pertaederet et cum jam dilu¬ 
cesceret, caeruleo focali (corbata-cravate) indutus, baculo sumpto ac vale 
matri dicto et fratribus qui in abdito latibulo, fortunati vitam transigebant, 
ad eventa quaerenda profectus est. Ei variis cogitationibus mente sevocato, 
per densam silvam procedenti, magus ex inopinato obviam venit, qui caeru¬ 
leo focali arrepto, statim fugam per frondes capessit... 

«Albulus» lacrimas effundens, ma¬ 
gum fugientem longo spatio persecutus 
est usque ad turrim quae in media silva 
erat exstructa. Sub turri porta ferrea, et 
superiore loco parva et vetusta fenestra 
erat in qua clarissimi regis filia oculis 
caeruleis rubraque coma conspicieba¬ 
tur... 

Quae, cum cuniculus vidisset, mag¬ 
no timore perterritus est. 

Magus puellam invitaverat ut e tur¬ 
ri descenderet, promittens se illam raeda vectam ad patrem delaturum, qui 
longe a turri vitam agebat. Ex caeruleo «Albuli» focali et duabus linteis 
magus funem contexuerat ut per eam regia adulescentula in terram descen¬ 
deret... Quae, cum amicitiae simulatione decepta per funem descendisset, 
in magi potestatem venit qui, gaudio exsultans, illam captivam ad spelun¬ 
cam suam duxit. 

Regis filia ubertim plorans clamabat: 

—Heu me miseram, heu me infortunatam! Maxime me paenitet in turri 
non permansisse. Pater meus, o saevissime latro, melior te erat, quamquam 
in hoc vetere castello me captivam retinebat. 

Haec omnia «Albulus» tristis et sollicitus videns, 
secumque considerans se fortasse regiam filiam redi¬ 
mere posse, magum secutus est; magus vero cum ad 
«Albulum» revertisset, ira incensus, multis eum ver¬ 
beribus affecit. Sed ille, sublato primo timore conci- 
tatoque cursu, latronem insecutus est. 


Divide et impera 
Spe labor levis 
Usus magister 
Abstine et sustine 





371 


Jam magus in speluncam —ad montis radicem positam— venerat, alliga- 
taque regis filia ad arborem, ut fugere non posset, ad domus elavem quaeren¬ 
dam in rupibus absconditam, profectus est. 

Quam occasionem «Albulus* arripuit ut regiae filiae auxilio veniret; 
suspicans vero magus cuniculum illa facturum quae animo conceperat, statim 
rediens, adeo infortunatum verberavit atque vulneravit ut «Albulus* 
praeceps et in caput volutans per clivum in vepres decideret. 

Multis acceptis vulneribus et magnopere cute laceratus surrexit, re¬ 
gisque filiam cum mago derelinquens, in turrim redite, ut caeruleum focale 
quaereret, animum induxit... 

Magno gaudio exsultans, caeruleum focale e fenestra adhuc pendere 
vidit, maximamque cautionem adhibens, manibus pedibusque nodos didu¬ 
cere temptavit. 

Quae cum «Albulus» effecisset, a tergo subito rex ipse affuit, manipulum 
militum ducens ut filiam, quam ipsemet in turrim conjecerat, quaereret et: 

—Ecce, inquit magna voce clamans, hostis et latro qui filiam meam 
dulcissimam arripuit..., tenete eum, milites. 

Milites ergo «Albulum* captivum du¬ 
xerunt eumque in media silva pedibus et 
manibus ad magnam arborem alligaverunt 
ut miser cuniculus poenas lueret... 

Simul ut rex cum militibus ad filiam 
regis quaerendam profecti sunt, «Albulus* 
cuniculus denticulis accutissimis funes, 
quibus alligatus erat, rodere coepit quoad 
ab eis tandem solutus est. 

— «Satis est, inquit, eventorum». Et 
properanter per silvam iter fecit domum 
suam ubi matrem et fratres ludentes invenit... Quem ut vidit, exclamavit 
mater: 

— «Quid tibi accidit? Quid de eventis?». 

— «Novi, «Albulus* plorans respondit, magum pessimum, regem qui, 
ira incensus, ad arborem me alligavit...; multis plagis, ut videtis, vulneratus 
sum..., fame pereo. Non amplius domo exibo... Posthac bonus cuniculus 
ero». 

Et, ut dixit, ita plane fecit. 

Ceterum «Albulus» dicitur vitam protraxisse et mollem jucundamque 
senectutem egisse, Regem in libertatem filiam vindicasse magumque in 
eamdem ejus speluncam conjecisse ac per triennium saevissime eum multis 
multasse poenis. 



Jesus Aramendia, C. M. F. 



Alimini mini' sn i:|ii:;l ul;i:; ihml 

Joachim M. a Guimerd Benedicto Josepho Pons. 

Care amice: Forsitan cogites me te ami¬ 
cum dicere simulate et non ex animo. Mi¬ 
nime! Ego jam inde a primis litteris sum et 
ero semper amicus tuus, quamquam non¬ 
dum te novi. Spero fore ut tu quoque mihi 
amicus sis. 

Ego sum tredecim annos natus. Emetior 
quartum cursum bacchalaureatus. Mihi est 
nomen Joachim M. a Guimerd Marini. Sex 
habeo fratres quorum tres in eadem Con¬ 
gregatione commorantur atque ego. 

Ego his litteris non solum amicitiam 
colo, sed quaero etiam discere linguam La¬ 
tinam. Cura ut valeas. 

Scribebam Barbastri, Idibus Febr. a. 
MCMLVIII. 


Ignatius Casajtis Joanni Serceau. 

Cum re nondum cognoscam neque 
tu noveris me, quis ego sim primum 
dicam et de meis. 

Natus sum abhinc tredecim annos 
in oppido cui nomen est Murchante, in 
ea parte quae ad Vasconiam vegit. 

Ibi agricolae multum vini et olei et 
frumenti colligunt. «Murchante» habet 
circiter tria milia incolarum, qui locu¬ 
pletes sunt, quod terra feracissima fru¬ 
gum est ideoque optimum facimus vi¬ 
num, frumentum, oleum. 

Ego nunc quartum cursum in hoc 
collegio Barbastrensi ago; hic litteris 
vacamus et ludimus. Ludus qui maxi¬ 
me mihi placet est pediludium. 

Die decimo V kal. Augustas pro¬ 
fecti sumus ad montem Caunum ut 
ageremus sub tentoriis dies viginti 
aestivos. Mons Caunus (Hispanice 
Moncayo) est mons maximus omnium 
qui in provincia Caesaraugustana sunt, 


Benedictus Josephus Pons Joachimo M. a duo mllfa octingenta metra altus. 

Guimerd S. d. p. Scribebam Barbastro, Idibus Fe- 

T . i. ... bruariis a. MCMLVIII. 

• Litteras tuas cum gaudio accepi, in qui¬ 
bus te non simulate sed animo amicum es¬ 
se velle dixeras: id mihi quoque placet. 

Mihi Benedictus Josephus Pons nomen 
est. Tredecim annos natus, unum fratrem 
habeo, is autem aetate me multis annis 
praecedit: quintum enim et vigesimum an¬ 
num agens, studiis jam expletis, legitimo 
nunc militiae tempore fungitur. Sorores 
autem duae sunt mihi, quarum altera vi¬ 
ginti, altera septem annos nata est. 

Linguae Latinae discendae tertium jam 
annum operam impendo. Viginti quattuor 
pueri sumus, in quattuor classes distributi 
ut vides, unaquaeque classis paucis tantum 
discipulis constat. 

Dic mihi, quaeso, quae sit ars vel professio patiis tui. Pater meus artem 
textrinam exercet: laneis texturis conficiendis operam dat. 



Inspice, parer, pictura mea melior 
est quam tua. — P. Codina 


De Hispania nihil fere scio. Linguam enim Hispanicam non disco, sed 
tantum Britannicam, Graecam, Latinam. Per te patriam tuam melius cognos¬ 


cere me posse spero. —Cura ut valeas. 

Scribebam Dorniae —in Gallia — , octavo Idus Martias a. MCMLVIII. 

Josephus Abad amico ignoto s. p . d. 

Libentissime ausus sum hac epistula con¬ 
suetudinem tecum inire; utinam in aeter¬ 
num maneat. Maxime mihi placet amicitia 
conjungi cum adulescentulo qui ex eadem 

i 

atque ego regione est. 

Anno millesimo nongentesimo quinqua- 
gesimo secundo cum parentibus ex urbe 
Almeria Sabatellum, in urbem sitam apud 
Barcinonem, me contuli. Ibi modo parentes 
commorantur. Volo te certiorem facere, 
multos Missionarios qui in Provincia et 
urbe Almeriensi missiones praedicarunt, 
esse Congregationis Claretianae; in quo¬ 
rum numero erat P. Angelus Fandos, hi> 
jus Seminarii Claretiani Superior, quem 
forsitan noveris. Pergratum mihi feceris si 
cum litteras ad me dederis narras quomodo 
evenerit Missio. Vale. 

ScribebamBarbastri,sexto nonas Martias. 

Ignoto amico et nihilonimus carissimo Josepho 
Abad Andreas Vilches Ruiz in Seminario Mi¬ 
nori Almeriensi quintum Latinitatis Cursum 
peragens pacem et salutem plurimam dicit. 

Valde gavisus sum cum tuas litteras ac¬ 
cepissem, et hodie perlibenter tibi rescribo 
ad aliqua narranda. A me postulas, carissi¬ 
me frater, ut de Missione transacta Almeriae te taciam certiorem. 

i 

Primum dicam quid de Missionibus senserim. Omnia mihi placuerunt: 
Missionariorum receptio; Hora Sancta Sacerdotalis a celeberrimo Patre BasI- 
lio a Sancto Paulo habita; quindecim Rosarii mysteriorum repraesentatio; Via 
Crucis cui tanta hominum multitudo adfuit; et denique Missionariorum di¬ 
gressio. Ut Missionarii vale diceremus Rector hujus Seminarii Missam pere¬ 
git, cui aderat Excmus. ac Rvdmus. Episcopus, omnes Missionarii, Canonici 
S. Ecclesiae Cathedralis; utrumque Seminarium et magna populi frequentia.! 

Si vultis ad alios meos sodales litteras mittere sic scribetis: Juan Ldpez 
Quiftonero, Emilio Miras Puche, Antonio Ptrez Ferndndez. 

t 

Vale, carissime Joseph, rursus vale. 

i 

Almeriae, die XII a. Kal. Apriles, anno MCMLVIII. 


Joannes Serceau Ignatio Casojtis. 

Litteras tuas a. d. IX Kalendas Mar- 
tias accepi. Te bene latine scripsisse 
invenio. 

Natus sum tredecim abhinc annos 
(a. 1944) in civitate cui nomen est Bur¬ 
digala; loca, non montuosa, sed aequa¬ 
lia sunt; tamen parvi colles sunt 

Ibi est Garumna quae fluit juxta 
urbem ipsam influitque haud procul 
a Burdigala in Oceanum Atlanticum. 

Sunt multae vineae: vina bona 
sunt! In agris habitamus, extra urbem: 
in silentio vivimus .. 

Scribebam Dorniae, in Gallia, a. d. 
IV Idus Martias anno MCMLVIII. 



—Ego sane tremores tuos medicatus 
sum. Tibi autem mille pesetae solven¬ 
dae sunt — B. Elcano. 

HORATIUS 



1. Trigeminis Albanis devie 
tls et occisis, exercitus domos ab 
ducti sunt. Primus Horatius ibat, 
iratrum spolia prae se geren 9 . 


2. At soror virgo, quae despon¬ 
sa uni ex Curiatiis fuerat, fratri 
vicrori obviam ante portam Cape¬ 
nam venit. Quae cum cognovisset 
super umeros fratris paludamentum 
sponsi, quod ipsa confecerat, solvit 
crines et flebiliter sponsum mor¬ 
tuum appellat. 


3. Sororis comploratio feroci 
juveni in victoria 9ua tantoque 
gaudio publico movet. Stricto ita¬ 
que gladio, transfigit puellam: 
«Abi hinc cum immaturo amore 
ad sponsum, oblita fratrum mor¬ 
tuorum vivique, oblita patriae. Sic 
eat quaecumque Romana lugebit 
hostem *. 


4. Atrox id facinus Patribus 
plebique visum est. Sed recens me¬ 
ritum facto obstabat. Tamen ad re¬ 
gem ductus est. Qui. ne ipse judicii 
et supplicii auctor esset, concilio po¬ 
puli advocato; «Duoviros, inquit, 
qui Horatii scelus judicent, secun¬ 
dum legem facio*. 

VICTOR 


I. 


5. Cum duoviri Horatium con 
demnassent, tum alter ex his: «P. 
Horati, tibi perduellionem judico. 
1, lictor, colliga manus». Accessit 
lictor eique laqueum injecit. Tunc 
Horatius: «Provoco», inquit. 


6. Tum pater: «Filiam jure 
caesam judico. Ni ita esset, patrio 
jure in filium animadvertissem 
Nolite me liberis orbum facere» Et 
amplexus juvenem ostentansque 
spolia Curiatiorum fixa eo loco, qui 
nunc pila Horatia appellatur*Hunc, 
inquit, Quirites, sub furca vinctum 
inter verbera et cruciatus videre 
potestis?» 


7. «I, lictor, colliga manus quae 

paulo ante armatae imperium po¬ 
pulo Romano pepererunt. I, caput 
liberatoris urbis hujus operi. Ex ar¬ 
bore infelici suspende; verbera dum¬ 
modo inter pila et spolia hostium 
vel inter sepulcra Curiatiorum*. 


8. Non tulit populus lacrimas 
patris, absolvitque Horatium. Sed 
ut caedes manifesta aliquo piaculo 
lueretur, patri imperatum est ut fi¬ 
lium pecunia publica expiaret. Is, 
piacularibus sacrificiis factis, trans¬ 
misso per viam tigillo, capite ado¬ 
perto velut sub jugum misit Juve¬ 
nem. 

LUDAMUS PEDILUDIO 

— Robur, juventus, vires— 

Vix ingredior inter cubitorum ictus conculcationesque eorum qui 
conantur primi intrare. Tradita janitori charta ingressum concedente in 
subsellium contendo circa quod multi spectatores, capite operto pileolo, sunt. 
Solum spectatorum clamores audiuntur, unus «Vincent Itali» alter «Non, 
sed vincent Hispani». «Exspectandum qui victuri sint», dicit qui ad dexte¬ 
ram meam nuper, pileolo e diarii charta facto, assederat. Et his aut verbis 
similibus hora certaminis advenit. 

. Lusores duobus ordinibus in campum procedunt; quorum adventus 
excipitur magnis clamoribus spectatorum qui suae factioni acclamant. Luso¬ 
res conversi ad praefectum collocantur et illo salutato magna capitis inclina¬ 
tione, ordines frangunt singuli in suam partem proficiscentes. Paulo 
post principes factionum se invicem consalutant, jactoque sursum nummo, 
ab arbitro alea jacitur. 



• 

janitor 


• 

dexter 

defen sores 

O 

medius 

• 

sinister 

i 1 

• 

medius dextei 

cursores ^ 

r medius sinister 

i 

i 

assui tores 

1 

9 9 

' extremus dexter dexter 

• 

centralis 

• • 

sinister extremus sinister 1 


Tunc certamen incipit. Lusor centralis Italis pilam seu follem in extre- 
mfim mittit et, aliquot lusoribus Hispanis elusis, magna vi eminus in januam 
jacit, sed pila extra palum egreditur. Iterum pila per campum agitur: nunc 
eam capit lusor medius Hispanus traditque lusori centrali qui celeriter 
antequam ab se pila rapiatur, in januam eam mittit: quam janitor non capit! 
Mimo animo fingere potest quibus acclamationibus hoc spectatores Hispani 
accipiant: exsurgentes e subselliis plenis lateribus clamant: Eu, io, euge, 
Hispania!. Interea lusores Hispani eum qui in rete pilam jecerat complec¬ 
tuntur eique congratulantur. 

Dato 9 igno ab arbitro ad certamen prosequendum, Itali alacres ludunt 
ad aequationem capiendam, dum Hispani pedes referunt ne pila in januam 
adveniat. Sed defensor dexter Hispanus, facto tumultu ad januam, invitus 
manu pilam tangit, et arbiter, judicibus lineae consultis, factionem Hispani¬ 
cam poena maxima punit; quod praeceptum cum lusori nostro non placeat, 
ut in tali re solet, arbitrum in malam rem jubet abire. Magna exspectatio 
omnium fit cum, recedentibus omnibus lusoribus post pilam, arbiter dat 
signum; lusor designatus pilam jacit incumbitque in eam janitor sed labitur 
ex manibus. Nunc Itali gaudent suam factionem laetissimi adhortantes ovan- 
tesque. Jam punctorum aequationem consecuti sunt. Paucis post momentis ar¬ 
biter horologium consulit et lusores, ut aliquantulum quieti dent, discedunt. 

Postquam autem quieverunt, procedunt ad certamen insequendum. 
Nunc lusores Hispani pilam in ludum mittunt et post breve tempus, quo 
pila quoquoversus agitur, duo lusores ea potiri conantur; pila a lusore' His¬ 
pano capitur et, cum jam spectatores animo gaudent, nam pilam in janua 
vident, arbiter fistulam canit quia alius lusor Hispanus ad januam dextror¬ 
sum se collocaverat et nullu9 post eum lusor erat praeter janitorem. Dexter 
defensor pilam in medium campum magna vi jacit et lusores, omni spe pedi¬ 
bus posita, quo melius possunt suo comiti pilam tradunt; lusor dexter extre¬ 
mus Hispanus pilam capit, qui currens recta, eam ad centralem mittit, et 
hic in terram se projiciens ut si vellet capite eam tangere, in rete pilam intro¬ 
ducit, magna peritia postica parte calcei impellens. 

Iterum clamores fiunt et erumpit laetitia lusorum prementium manQm 
gratantiumque. Solum quindecim minuta restant. Itali, omni spe adempta, 
ludunt, dum Hispani pro virili parte ad victoriam capiendam pugnant; 
praefectus factioni Italae suos adhortatur: ne animo deficiant; quindecim enim 
minuta multa facinora admittere possunt. Quo Itali paululum confirmati 
quaerunt occasionem pilae in Hispanorum januam introducendae; et eis oc¬ 
casio apparet Evadens solus cum pila medius dexter, mittit in extremum 
lusorem, qui properat in januam; cum 


jam prope janitorem est, hic se projicit 
ad pedes inimici venientis, sed nequit 
pilam capere. 

Hora jam lapsa est. Arbiter fistulam 
canit, et lusores invicem plaudentes ma¬ 
nibus super umeros ex campo exeunt, 
laeti alii, paululum maesti alii. Paulo 
post nihil in deserto campo sonat, prae¬ 
ter pileolos ex charta actorum diurno¬ 
rum factos quos ventus huc illuc impel¬ 
lit et exagitat... 

Angelus Gonzalez 



Seminarii Pontificii Comillensis alumnus (V.i c.) ... Ignosce, bone . Dic, quaeso, quota sit hora. 

AD SALTUM EQUI 



Raimundus Caralt invenit (ex Horatio) 

FAMULUS FIDELIS 

Dominus cum primo mane e lecto sur- 
gere deberet, dixit famulo: «Johannes cras 
mane me expergefacies hora quarta. 

—Libenter, domine, id faciam. 

—Cura ne obliviscaris. 

Et Johannes, promissi constans, secum 
statuit ea nocte lectum non petere et, ac¬ 
censa candela, in sella sedit. Sed Johannes 
somno oppressus coepit libere beateque 
proflare... Subito expergiscitur ac summa 
consternatione affectus horologium inspicit 
et cum hora secunda jam esset mentisque 
haud parum compos, in cubiculum domini 
currens, clamat: 

—Domine, domine! 

—Quid est rei? Hora quarta? Interrogat 
dominus. 

—Non ita domine, hora est secunda; sed 
veni ut dicam adhuc duas superesse horas 
ut requiescas. Eis optime fruere, domine. 

Celsonae Angelus M. a Monreal. 


Lupus et cuniculus 

Mihi erat in animo hanc fabellam vo¬ 
bis narrare, quod libentissime facio ea ra¬ 
tione ut gratum praebeam animum Consilio 
* Palaestrae Latinae * edendae praeposito, 
cum litteras Latinas me magni aestimare 
docuerit. 

Accidit quondam ut cuniculus qui 
dam lupo obviam forte veniret. Cum 
lupus fame urgeretur, «bestiola dilec¬ 
tissima», inquit cuniculo: «tu quidem 
mihi es in carissimis, sed nunc mor¬ 
tem nequeo vitare tuam quin ego fame 
peream». —Cuniculus autem, lupo cal¬ 
lidior, ita eum est allocutus; «Istud, 
oro, ne feceris, patrue lupe», (hoc nam 
que nomine cuniculi ob reverentiam in 
lupos utebantur). «Quo me pacto man¬ 
ducabis misellam bestiolam? An exis¬ 
timas carnes meas satis tibi futuras 
ad replendas vel lacunas molarium? 
Miserearis mei, veniasque una mecum, 
nam te comitabor quo vacca saginatis- 
sima molaribusque tuis vere digna 
dormit omni expers cura. Ipsa tibi in 
multos dies escam suppeditabit». 

Vacca saginatissima de qua cuni¬ 
culus lupo loquebatur nihil aliud erat 
quam prunarum acervus cinere cooper¬ 
tus, qui procul vaccae speciem refere¬ 
bat. Cuniculus certus erat de dolo, sed 
perstudiosus gaudia sibi comparandi, 
licet cum magno aliorum detrimento. 

Cum lupus, memor beneficii a cu¬ 
niculo oblati, vitam ei remisisset ac 
mira alacritate, cuniculo duce, convi- 


DERISOR ILLUSUS PECTEN 


Callidi quidam discipuli conabantur 
irridere magistrum luminis oculorum ex¬ 
pertem; quamobrem asinum in aulam ad¬ 
duxerunt. 

Magister umbra, quae sibi discipuli 
esse videbatur, deceptus dixit: «Sede inter 
comites». 

Barbastri R. Boladeres. 


a) b) c) d) e) 



a) Pani d) Conato 

b) Pago e) Admirabili 

c) Homini 

vii locum peteret, e tumulo vaccae 
formam vidit magnaque est laetitia 
affectus. Cuniculus vero, cum jam pa¬ 
rum a re abessent, his suasit amicum 
salutaribus consiliis: «Vide, dilectissi¬ 
me patrue; maxima tibi sollertia est 
adhibenda, si vis vaccam praedari, 
quovi9 enim sonitu excitatur. Solum¬ 
modo apprehendes, si te toto cursus 
impetu in eam projeceris; secus prae¬ 
dam amittes». 

Lupus cuniculo ad verbum oboedi¬ 
vit ac si de oraculi edictis ageretur. 
Cursum enim ita celerrimum cepit, ut 
postremo saltum faceret cubitorum 
plus minus decem, quo vehementiore 
vi in praedam irrueret. 

Cuniculus, ut vidit stultum lupum 
in ignibus ad ventrem immissum, se 
quam primum fugae dedit, risum haud 
capax tenendi ob lupi inscitiam stulti* 
tiamque. 

Franciscus MejIa 

Seminarii Manaquensis alumnus, in 
Nicaragua. 



V 

Exactor. — Estne pater? 

Puer. — Non est. 

Exactor . — Scisne ubi sit? 

Puer. — Scio, domine, post plagu¬ 
lam. 


FACETE DICTA 

Ebrius, memoria parum tenax in taber¬ 
na vinaria dicebat; Oblitus sum utrum 
uxor dixerit: bibe duo pocilla et redi hora 
undecima, an bibe undecim pocilla et re¬ 
gredere hora altera». 

— Mihi dixerunt Baeticos facete men¬ 
tiri. Si mihi statim dicis mendacium te { 
quinque pesetis dono. 

—Tantum quinque pesetis? nonne di¬ 
xisti decem? 

Magister —Videamus, Theophile. Si 
dico Petrum emere panem, ubi est sub¬ 
jectum? 

Theophilus —In pistrina. 

Barbastri Eduardus MartInez 

V' C. alumnus 

Ne puero gladium dederis 
Amare parentes prima naturae lex 
Homo doctus in se divitias habet 
Sibi quisque opttmus amicus 
Non scholae, sed vitae discimus 

MERCATOR 

Mercator ad mercatum calvas defert 
quas exponit et: Hae sunt —inquit— cal¬ 
vae clarissimorum virorum. Unus ex emp¬ 
toribus: «Cujus erat haec calva?». 

— Haec fuit Julii Caesaris. 

—Et haec parva cujus erat?, interroga¬ 
vit iterum emptor. Mercator calvam spec¬ 
tans: «Haec calva etiam Julii Caesaris, ctim 
puer erat». 


J. Comas 

VERBORUM AEMIGMA 



In transversum. — a) Consonans. Majori* 
bus. Praepositio b) Succulentam, c) Conjunc¬ 
tio. Concine. Adjectivum possessivum (voc.). 
d) Opportunitatis, e) Litterae e verbo «cur» 
Litterae e verbo «Ossa», f) Incola cuju sd am 
oppidi Hispaniae Tarraconensis (dat. sing.). 
g) Consonantes. Fruitis. Vocales, h) Familiari 
(versis litteris), l) Consonans. Insula in Aegeo 
mari. Perge. 

Ad perpendiculum. — 1) Adulor. 2) Loci de¬ 
serti. ') Atque. Conjunctio. Negotio (ablat.). 
4) Os. Praeconium (versis litterisj. 5) Cornua 
(acus.). Corporis medulla. 6) Accede. Cona¬ 
mine. 7) Ingredior. Pronomen personale redu¬ 
plicatum (versis litteris). 8) Litterae e verbo 
«est». Minime. Atque (versis litteris). 9) Di¬ 
missae. 10) Perditioni. A. M. Andres 

SOLUTIONES 


Pecten: a) Pati, b) Lati, c) Esse, d) Tali, e) Atri. 

Solutiones miserunt: Angelus Millan, Antonius 
Miguel et Elias Estefania. 

Barbas tr i 

Aenigmata: (p 319) 1) Ambo sibilant, 2) Soni 
reperctisio, 5) Cucurbitas gignunt; 4) Cal¬ 
ceus, 5) Securis. 

Solutiones miseruni: Antonius Miguel et Elias 
Estefania. 


CRATIS INTRICATA 



A. Alsina, delineavit . 
Alumnus V * Cursus 


Quid legis de Palaestra? Quidque de lit¬ 
teris? —Quis utraque dixit? 

Cum inveneris, mittes ad Moderatorem, qui te 
praemio donabit. 


(Cfr. Palaestra Latina, 1958, 
fasc. I, p. 315, 318 et 320) 

Saltus eculei: Vitae brevis est cursus, gloriae 
sempiternus. 

Verborum triangulum: 1) Ruminatio, 2) Uni¬ 
manus, 3) Minutus, 4) Imulus, 5) Natus, 
' (>) Anus, 7) Tus, 8) Is, 9) O. 

Afcnigma verborum. — In transversum, a) 
Salo, b) Cicuta, c) Matutini, d) Lac. Si. 
Nos. e) Erus. loca, f) Time. otoN. g) otl. 
En. asU. h) Analecta, l) Obitui, j) Ixli. 

Ad perpendiculum: I) Leto. 2) Marita. 3) Cacu¬ 
mino. 4) Sit. Se. Abi. 5) Acus. Elix. 6) 
* Lliti. Neti. 7) otl. Io. Cui. 8) Annotati. 9) 
Iocosa. manU. 


FACETE DICTA 

—Filius meus nequit emendari, mihi nun¬ 
quam oboedit, ad stultos tantum animum in¬ 
tendit. 

— Visne eum alloquar? 

Matthias Martinez 
Seminarii Missionalis alumnus 
Artaxone IIP Cursus 

IN CAUPONA 

— Cedo bini sextarium, 

— Utrum mavis atrum an candidum? 
Equidem utroque delector; caeco viro est... 

I. Atienza, IV' Cursus alumnus 


Artaxone 



























































VISNE LOQUI LINGUA LATINA? 

Ut Romanorum lingua cum amicis colloqui possis atque in novis rerum inventis aptam 
in promptu semper habeas vocem Latinam, librum tibi in sermone adhibe socium, cui index 

NOVA ET VETERA 

a Jos. M. a Mir, C. M. F. conscriptum 

En totius operis conspectus: 


1 . 

Schola. Lyceum Aula. 

11. 

Messis: agri aspectus. 

2. 

Corpus humanum. Animi relaxatio. Ludi. 

12. 

Venatio Vindemia. Piscatio. 

3. 

Infantia et adulescentia. Sollemnia bap¬ 

13. 

Mons. Balnea. 


tismatis in vico. 

14. 

Silva. Venatio. 

4 

Festum publicum. 

15. 

Mare. Portus. 

5. 

Juventus et senectus: Nuptiarum epu!ae. 

16 

Urbs ejusque monumenta. Incendium. 

6. 

Juventus et senectus: Dies natalis avi. 

17. 

Statio. Ferrivia. Naves 

7. 

De domo ejusque constructione. 

18. 

Deversorium. Caupona. Cafeum. 

8. 

Pars interior domus: supellex, victus, il¬ 

19. 

Via. Mercatores. 


luminatio 

2u. 

Macellum. Penus. 

9. 

Vicus hiberno tempore. 

21. 

Receptaculum. Taberna universalis mer¬ 

0 . 

Villa verno tempore 


cium. Crepundia. 


Prostat in officina Libraria: ORAFICAS CLARET 
VENIT: 25 pesetis Lauria, 5 BARCELONA 


Magistros Latinitatis, Institutorum, 
Seminariorum Professores 

certiores facimus 

Palaestram Adulescentium 

separatim edi. 

PALAESTRA ADULESCENTIUM a magistris Latinitatis liben¬ 
tissime accipitur, qua in scholis utantur. 

PALAESTRA ADULESCENTIUM alumnorum animos ad litte¬ 
ras Latinas colendas vehementer excitat et incendit. 

PALAESTRA ADULESCENTIUM, magno solacio, suavissimo 
studio, festivo joco, omnibus est. — Rident pueri, rident juve¬ 
nes, rident omnes!... et dum rident linguam Latinam discunt. 


Commentarii a Missionariis Claretianis editi 

ILUSTRAClON DEL CLERO: Sacerdotales commentarii menstrui 

In Hispania et Lusitania veneunt . . . ptis. 65 

Extra Hispaniam . . . doli. 2 

TESORO SACRO-MUSICAL: M usices sacrae commentari trimestres 

In Hispania et Lusitania . . . ptis. 65 

Extra Hispaniam . . . doli. 2 

VIDA RELIGIOSA: b imestres commentarii de iis quae ad vitam 

religiosam spectant 

In Hispania et Lusitania . . . ptis. 40 

Extra Hispaniam . . . doli. 2 

EPHEMERIDES MARIOLOGICAE, trimestres de re Ma riali commentarii 

In Hispanis et Lusitania . . . ptis. 100 

Extra Hispaniam . . . doli. 4 

IRIS DE PAZ: commentarii menstrui 

In Hispania et Lusitania . . . ptis. 50 

Extra Hispaniam . . . doli. 2 

Venales prostant apud Revistas Claretianas 

Buen Suceso, 22. Madrid 

COMMENTARIUM PRO RELIGIOSIS ET MISSIONARIS, bimestres com¬ 
mentarii de rebus ad vitam religiosam pertinentibus, Latina lingua 
exaratin Italia . . . lib. It. 1.800 

Extra Italiam . . . doli 4 


Veneunt: Via Giacomo Medici, 3-5 Roma 


Hunc emite Librum: 


Historia de Ia Cruz y Crucifijo 

scripsit Dr. A. SANZ 

Optima charta, perspicuis typis, plurimis photographiis. 

Nullibi librum invenies hoc meliorem neque minoris emes. 

Charta contectus, 25 ptis. Linteo, 30 ptis. 

Charta dentata linteoque contectus, 35 ptis. 

Vendib prostat j n Aedibus «Palaestrae Latinae» 

Conde, 2 - BARBASTRO (Huesca) Espana 


